Do garaže uz podršku EBRD-a - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Do garaže uz podršku EBRD-a\nDo garaže uz podršku EBRD-a\nsubota, 29 jun 2013 08:28\tM.S.\nPodzemna garaža u Kragujevcu biće građena u partnerstvu javnog i privatnog sektora uz podršku Evropske banke za rekonstrukciju i razvoj, odlučilo Gradsko veće.\nČlan Gradskog veća zadužen za investicije Nebojša Vasiljević rekao je da to znači da će Evropka banka donatorskim sredstvima u iznosu 300.000 dolara, zajedno lokalnom samoupravom, na međunarodnom tenderu izabrati stranog konsultanta, koji će izvršiti reviziju projektne dokumentacije i studije opravdanosti.\n"Posle zvaničnog usvajanja te studije, obaveza grada je da izađe sa međunarodnim javnim pozivom za izbor investitora i izvođača radova za podzemnu garažu", rekao je Vasiljević.\nDefinitivno, prema Vasiljevićevim rečima, grad se opredelio za partnerstvo javnog i privatnog sektora. Jasno je, precizirao je, i da će da garaža ima dve podzemne etaže i da će biti građane po najvišim evropskim standardima.\nObaveza Evropske banke za rekonstrukciju i razvoj je da strateškom partneru – investitoru, ponudi kredit pod najpovoljnijim uslovima.\nNa današnjoj sednici Gradsko veće dalo je saglasnost na zaključenje ugovora o saradnji Kragujevca i Komesarijata za izbeglice i migracije Republike Srbije, na realizaciji kupovine seoskih kuća sa okućnicom u okviru humanitarne akcije “Ključ“.\nBespovratna sredstva u iznosu od 1.620.000 dinara, prema rečima Jasmine Nedović članice Gradskog veća za socijalnu politiku i društvenu brigu o deci, prikupljena su u okviru humanitarne akcije odnosno dodatnog dinara na poštansku marku.\n"To je za izbegle bez rešenog stambenog pitanja velika podrška. Pojedinac koji konkuriše i dobije sredstva iz ovog projekta, iz ličnih sredstava dodaje najviše 405.000 dinara za kupovinu seoske kuće sa okućnicom", rekla je Jasmina Nedović.\nUsvajanjem odluke o obezbeđivanju preduslova za realizaciju projekta izgradnje stanova namenjenih porodicama sa niskim i srednjim primanjima, u narednom periodu na pet lokacija biće izgrađeno 400 stanova. Projekat se realizuje kreditnim sredstvima Razvojne banke Saveta Evrope i iz drugih izvora.\nPored dve postojeće lokacije u naseljima Aerodrom i Kolonija, grad Kragujevac će, radi ispunjenja preuzetih obaveza, opredeliti još tri lokacije u Tankosićevoj ulici, Bulevaru Kraljice Marije i ulici Prvoslava Stojanovića.\nNa spremnim lokacijama Aerodrom i Kolonija gradnja počinje odmah, ima stanova i za zakup i neprofitni otkup. Rok za useljenje je godinu dana od početka gradnje.\nOdlukom članova veća data je saglasnost za nastavak realizacije Projekta “Agronom na selu“ u 2013. godini za šta će biti izdojeno 400.000 dinara, kao i za realizaciju Poljoprivredno turističke i kulturne manifestacije “Zlatno zrno Šumadije“.\nPored toga odobrena su i sredstva za realizaciju manifestacije “Dani mladih“ odnosno organizaciju prvog međunarodnog volonterskog kampa koji će biti održan od 30. jula do 14. avgusta.\nIz budžeta grada biće izdvojena sredstva i za manifestaciju “Mladi su akcija“ u okviru koje će od 20. avgusta do 20. septembra biti organizovana promocija sporta i zdravih stilova života kroz razna sportska takmičenja.


Press u Tuzli: Ženska košarkaška reprezentacija BiH spremna za Rumuniju i Tursku – TuzlaInfo.ba\nPress u Tuzli: Ženska košarkaška reprezentacija BiH spremna za Rumuniju i Tursku\nŽenska košarkaška reprezentacija Bosne i Hercegovine nakon pet godina pauze ponovo je na okupu. Pred najboljom selekcijom naše zemlje su kvalifikacije za Evropsko prvenstvo, koje će se održati 2017.godine u Češkoj. U našoj grupi se nalaze reprezentacije Turske, Rumunije i Izraela, a svoj put ka velikom takmičenju bh košarkašice počinju u subotu, kada u 1.kolu gostuju Rumuniji. Naša selekcija se priprema u Tuzli, i veoma su zadovoljni gostoprimstvom i uslovima u kojima rade.\nKako je na održanoj press konferenciji kazao selektor Bosne i Hercegovine Goran Jovanović, naša grupa je izuzetno jaka. Turska je apsolutni favorit jer sa velikih takmičenja gotovo redovno donosi medalje, Rumunija je bila domaćin predhodnog prvenstvam i u dobroj su takmičarskoj formi, dok je Izrael uvijek bila nezgodna ekipa. Selektor ne priznaje da smo autsajderi u grupi, i biće teško izboriti plasman na Evropsko prvenstvo. U svakoj utakmici pa tako i u prvoj sa Rumunijom, pružit će svoj maksimum, kako bi pokušali iznenaditi i ostvariti pobjedu.\nNovinarima se obratila i kapitenka reprezentacije BiH Milica Deura. Istakla je da je atmosfera u našoj svlačionici odlična, i obećala da će dati svoj maksimum u svakoj utakmici. Ovom prilikom predstavljena je naturalizovana Amerikanka Lynetta Kizer, koja je u mnogome pojačala bh reprrezentaciju. Trenutno je jedna od najboljih igračica turskog Galatasaraya, a svojevremeno je igrala u WNBA ligi. Istakla je kako je odlično primljena u reprezentaciju u kojoj vlada sjajna atmosfera, i da će dati sve od sebe kako bi bila od pomoći u kvalifikacijama.\nPodsjetimo da nakon gostovanja Rumuniji, naše najbolje košarkašice već u srijedu 25.novembra u Tuzli dočekuju Tursku.


Izvor: Sportske.net, 30.Okt.2020, 11:29\nGde su stali Zvezdini fudbaleri, večeras nastavljaju njeni košarkaši.\nHimki je jedna od onih ekipa koju ljubitelji košarke često preziru, kao „skorojeviće“ u evropskoj košarci. Tim iz Podmoskovlja postoji nešto više od 20 godina, odmah po osnivanju prve sezone su izborili plasman u elitu i završili u top 10. Radi se jasno o posledicama velikog ulaganja u region koji se nalazi blizu Moskve.\nDebitovali su u FIBA Korać Kupu, tu je penziju dočekao legendarni Bazarevič, ali je tim imao i par dobro poznatih reprezentativaca, poput Nosova i Sizova. Sve veća ulaganja su u Podmoskovlje dovela i igrače poput Poceka,...\nPogledaj vesti o: Moskva, Penzija


Program razmene mladih\nInicijativa mladih za ljudska prava (Youth Initiative for Human Rights) - Kosovo (YIHR KS) poziva sve mlade ljude iz srpske i albanske zajednice na Kosovu, koji imaju između 16 i 30 godina, da postanu deo programa razmene mladih u okviru projekta „Kosovo Youth Dialogue Activity” podržan od strane USAID-a.\nYIHR KS organizuje jednonedjeljnu razmenu mladih iz albanske i srpske zajednice kako bi mladi imali priliku da razmene iskustva, ideje i mišljenja, kao i da se edukuju o tranzicionoj pravdi, suočavanju sa prošlošću, interkulturalnom dijalogu i drugim komunikacijskim veštinama. U drugoj razmeni će učestvovati 30 ljudi.\nPoziv za prijave za male grantove\nD4D poziva lokalne organizacije sa Kosova da podnesu predloge projekata!\nŠvedska ambasada u Prištini u okviru kampanje #LETSTALKABOUTAIR raspisala je FOTO KONKURS!


“Najgore što mogu da urade je da hranu bacaju”: Crnogorci rekorderi na Balkanu po ovoj ružnoj navici – Naši u svetu\n“Najgore što mogu da urade je da hranu bacaju”: Crnogorci rekorderi na Balkanu po ovoj ružnoj navici\nObjavljeno 29/09/21 u 10:30\n“Zato sve veći broj država zakonski obavezuje trgovine i ugostiteljske objekte da ne bacaju hranu, već da je doniraju onima kojima je potrebna. U Crnoj Gori ne postoji ovakav zakon”, kaže se u saopštenju, povodom Međunarodnog dana podizanja svesti o bacanju hrane.\n“Najgore što mogu da urade je da hranu bacaju. Veliki broj ljudi koji posećuju kontejnere govori osim da su ljudi gladni, da nena adekvatne socijalne politike i da se hrana baca”, kazala je ona.\n“Smanjenjem bacanja hrane smanjuje se emisije štetnih gasova, usporava uništavanje prirode prenamenom zemljišta i zagađenje. Takođe pozitivno utice i na dostupnost hrane, čime se smanjuje broj gladnih i podstiče štednja u doba globalne recesije”, kazala je Medojević, preneo je portal RTCG.\n“Odgovarajuće iskorištavanje viška hrane ne doprinosi samo smanjenju gladi širom sveta, već i zaštiti okoline”, rekla je Medojević.\nSZO: Opao broj zaraženih kovidom u svetu za 10 odsto, evo koliko je zabeleženo prošle nedelje\nŠpanci preporučuju SRPSKA IMENA ZA BEBE: Savršeno se uklapaju u naš jezik


Dobri rezultati u ostvarivanju privrednih standarda\nDriton Balja, savetnik ministra privrede i financija Haki Satrija, zaduzen za pitanja standarda kaze kako ne samo da su odredjeni prioriteti vec su i ostvareni.\n“Zajedno sa UNMIK-om smo utvrdili prioritete za koje smo smatrali da su dostizni do sredine ove godine. Mislim da je postignut izuzetno veliki progres, sa izuzetkom jedne tacke, sto je formiranje Agencija za promovisanje investicija i Agencije protiv korupcije “, kaze Balaj i dodaje kako se radi u pravcu usvajanja i potpisivanja ovih zakona..\n“Agencija protiv korupcije jos nije formirana zbog nepotpisivanja antikorupcijskog zakona. Prema infomacijama koje imamo radi se na ovm zakonu sa primedbama koje je UNMIK dao na predlog ovg zakona”.\nIstovremeno sef IV stuba UNMIK-a zaduzenog za ekonomski razvoj i kopredsedavajuceg u radnoj grupi za standarde, Joakim Riker je pohvalio rad radne grupe za privredu i institucije Kosova uopste za angazovanje na ostvarivanju standarda i napredak koji je postignut u toj oblasti.\nBalaj istovremeno kaze kako je najveci deo posla ovog ministarstva orijentisan upravo na stvaranju zakonske infrastrukture koja ce omoguciti ekonomski razvoj i onemogucit smetnje koje se javljaju u ovoj oblasti.\n“Najveci deo zakona je potpisan, ali smo paznju zadnje vreme usredsredili na ostvarivanje zakona, posto je znacajno ne samo da se zakon donese vec da se on ostvaruje, o cemu smo mi izvestavali na radnoj grupi za standarde”.\nEkonomski strucnjaci na Kosovu su stalno isticali kako je nastavak i uspesno ostvarivanje procesa privatizacije znacajan faktor za ekonomski razvoj. Veliki podsticaj ovom procesu je dala i saglasnost iz sedista Ujedinjenih nacija da kupci nekadasnjih drustvenih preduzeca mogu 99 godina koristiti zemljiste na kojem su one izgradjene, sto je do sada bilo sporno.


‘Novinari protiv fantoma’\n"Ovo je pre svega podrška televiziji N1. Hoćemo da znamo ko su fantomi koji su bacili letke u N1. Tužilaštvo i policija da ih otkriju i kazne, da počnu da rade svoj posao. Gospodine predsedniče Aleksandre Vučiću, nije lepo da se bahato ophodite prema novinarima", rekla je novinarka Tamara Spaić na protestu zbog pretnji novinarima u Srbiji koji je održan večeras ispred zgrade Vlade Srbije u Beogradu.\nPoslednji povod za ovo okupljanje je što su maskirane osobe ubacile 500 letaka u dvorište zgrade Televizije N1, a protest je održan u organizaciji Grupe za slobodu medija.\n"Hoćemo da znamo ko su fantomi koji su bacili letke u N1", poručila Tamara Spaić (desno)\nOkupljeni su tokom ovog govora uzvikivali parole upućene predsedniku Srbije "Vučiću fantome" uz zvižduke i "Uaa".\nNovinar, Željko Bodrožić, predsednik Nezavisnog udruženja novinara Srbije (NUNS) rekao je da "organizovana grupa na vlasti toleriše i generiše nasilje nad novinarima u Srbiji."\n"Svi smo ugroženi. Jedino ćemo se zajedno odbraniti, jer je jasno da nas očekuju novi napadi. Ova vlast kada se suočava sa argumentima reaguje nasiljem. Što su argumenti jači, nasilje vlasti je jače", rekao je novinar Vuk Cvijić.\n"Dave N1 već neko vreme, a poslednji napad je samo manifestacija tih pritisaka u pokušaju da ih likvidiraju sa medijske scene. Podrška građana nam je važna, jer u Srbiji je ostao mali broj novinara koji rade slobodno i profesionalno", kazao je novinar Slobodan Georgiev.\nKako je, najavljujući protest, saopštila neformalna Grupa za slobodu medija, „na lecima (bačenim u dvorište zgrade TV N1) je ispisano ‘Republika Srbija, doviđenja. Dobrodošli u Luksemburg’, što je sasvim jasna poruka da novinari koje režim ne uspeva da kontroliše, nisu dobrodošli u Srbiji, da za njih nema mesta ovde i da bi ih trebalo proterati, izbrisati, onemogućiti.“\nPodsetimo, vlasnik televizije N1 je kompanija Adria News sa sedištem u Luksemburgu.\n„Znamo šta se dogodilo kad su se fantomi prvi put pojavili, pre tri i po godine u Savamali, pa nam je i ta poruka sasvim jasna: sravniti sa zemljom“, piše u tekstu, u kome se sugeriše na nerasvetljeni incident iz 2016. godine kada je grupa ljudi, sa fantomkama na glavama, sprovela nelegalno rušenje objekata na potezu novog naselja koje se podiže u centru glavnog grada Srbije - "Beograd na vodi".\nProtest u Beogradu, 16. oktobra


Kako do efikasnije privrede? - Bizlife.rs\nKako do efikasnije privrede?\n09:56 Beograd, 21.11.2013.\nOptimizacija poreskog opterećenja za međunarodne poslovne grupacije često je presudna za njihov uspeh, kada su banke u pitanju ovo je naročito tačno za finansijske transakcije unutar grupe.\nKako bi se ubrzalo usklađivanje poslovanja domaćih firmi i banaka sa svetskom praksom u ovoj oblasti, revizorska firma KPMG održala je seminar za direktore i menadžere najvećih domaćih preduzeća. Tokom seminara KPMG je učesnicima predstavio najbolje primere svetske prakse planiranja interkompanijskih finansijskih transakcija, kao i metode efikasnog kreiranja politike transfernih cena u ovoj oblasti. Tema seminara je posebno aktuelna danas s obzirom na primenu novih poreskih pravila i zahteva za pripremu dokumentacije u oblasti transfernih cena koja su na snazi u Srbiji od januara 2013. godine.\nDomaći zakonodavac je pomenutim pravilima domaćim poreskim obveznicima omogućio da primenjuju ista ona pravila poslovanja koja važe i drugde u svetu.\n„Nova pravila su izjednačila uslove poslovanja u Srbiji sa onima u svetu i tako od zemlje stvorila izvesnije poslovno okruženje. Ona daju kompanijama i bankama mogućnost da same odaberu da li će prilikom ocene usklađenosti interkompanijskih kredita sa tzv. principom „van dohvata ruke“ primenjivati poresku stopu koju propisuje Ministarstvo finansija ili će primeniti opšta pravila o transfernim cenama“ objasnila je Jelena Mijković iz KPMG u Srbiji i nastavila „Propisana stopa „van dohvata ruke“ je često rezultirala dodatnim poreskim opterećenjima jer je njen nivo bio nizak što je stvaralo troškove za poreske obveznike i uvećavalo neizvesnost njihovog poslovanja. Naš je zadatak bio da ukažemo kako se efikasnim planiranjem u ovoj oblasti, ovo može izbeći“\nPredavanju su prisustvovali predstavnici preko 30 najvećih preduzeća i banaka u domaćem i stranom vlasništvu.\nPoreske obaveze koje nastaju kada jedna grupacija trguje unutar svojih povezanih lica smeštenih u različitim zemljama bilo robom, uslugama ili kapitalom regulisane su između ostalog i pravilima o transfernim cenama.\nOblast transfernih cenama je uređena zakonom kako bi se omogućilo fer poslovanje na tržištu i obezbedilo da poreski obveznici plaćaju poreske obaveze u skladu sa svojim poslovnim aktivnostima i rezultatima.\nJasni propisi i predvidljivost obaveza u oblasti transfernih cena je naročito važna tema na tržištima poput srpskog, koje značajan deo svojih privrednih aktivnosti beleži upravo zahvaljujući prisustvu kompanija i banaka sa sedištem u inostranstvu.\nOvakva društva predstavljaju ne samo važan izvor poreskih prihoda za zemlju, već često značajno doprinose bruto nacionalnom dohotku i opštem nivou zaposlenosti. Zbog svega ovog, pitanje optimizacije i stabilnosti poreskog opterećenja značajno je i za njihovu odluku da ostanu ili prošire svoje poslovanje u zemlji, to jest da generišu nove poreske prihode, uvećaju BDP ili stvore nova radna mesta.\nseminar kpmg Srbija


Pavle Bašić 帕夫莱·巴希奇 sredstvo plaćanja\nTag Archives: sredstvo plaćanja\n“Kvantitativno popuštanje”: osiromašenje evropskih naroda i ukidanje njihovog suvereniteta ?\nVest – kao i svaka druga – bila je da će Evropska centralna banka pokrenuti projekat “Kvantitativno popuštanje” (QE), kojim će spašavati svoj evro – pozitivno je uticala na stopu inflacije i pomogla je evropskim ekonomijama. Plan prvog čoveka ECB, Marija Dragija, sastoji se u tome što će se svakog meseca štampati šezdeset milijardi evra i tako sve do kraja septembra 2016. Ovim novcem će on kupovati državne obveznice članica evrozone i na taj način stimulisati „ekonomije u sunovratu“.\nNaravno da ovaj plan prati i propagandna kampanja, kažu protivnici mera QE, premda malo ko navodi da je reč o jednom od poslednjih koraka u prenosu nacionalnih suvereniteta na institucije Evropske unije i, kako mnogi ekonomisti tvrde, “najvećoj pljački u istoriji”.\nOni još kažu kako je “Valjda svima već jasno da će ECB kupovinom državnih obveznica samo dodatno povećati javni dug zemalja koje budu obuhvaćene ovom merom, dok će zadužene zemlje dobijena sredstva vraćati s kamatom. Stanovništvo će biti prisiljeno na dodatna odricanja, povećanja poreza ali i rasprodaju i dodatno oporezivanje javnih kompanija i dobara.”\nZabrinjavajuće je, kažu kritičari kvantitativnog popuštanja, što mnogi ne shvataju da je svaka zemlja koja ima suverenu monetarnu vlast u stanju da stvara novac, pa nije prisiljena da ga pozajmljuje od “nelegalnog i velikog kamataša“ iz Frankfurta, gde se nalaze centrala ECB-a i kancelarija Marija Dragija.\nPo onome što zastupa prvi čovek ECB-a, rizik kupljenih obveznica biće ravnomerno podeljen u kvoti od dvadeset odsto od ukupnog iznosa između svih centralnih banaka koje su članice evrozone.\nS obzirom da se Evropa suočava s još jednom velikom “prevarom”, kažu ovi ekonomisti, trebalo bi da se iskreno zapitamo kakvi su realni rizici od stvaranja novca ni iz čega, što je, uostalom, praksa koju godinama upražnjava Američka centralna banka (FED), “a znaju se posledice ovakve politike”. Izuzev toga, ovaj novac bi izvorno već trebalo da pripada evropskim narodima.\nIpak, to nije sve, poručuju skeptici: Dužnički novac kojeg će emitovati ECB, kako su već i sami potvrdili – “niotkuda” – pozajmljivaće se uz obezbeđivanje njegovog povraćaja, što će se ostvariti preko oporezivanja ili prodaje državnih preduzeća i drugog javnog vlasništva, a uz saradnju i učestvovanje političara podređenih sistemu.\nU poslednje vreme, nastavljaju protivnici da razvijaju svoju tezu, Mario Dragi “igra ulogu koju su mu dodelili veliki globalni vladari novca i neoliberalna kapitalistička elita”, pa izjavljuje kako je ”vrlo iznenađen da je pitanje podele rizika odjednom postalo najvažnije pitanje u raspravi o Kvantitativnom popuštanju, iako sve ponuđene prevare na engleskom jeziku zvuče prihvatljivije.”\nPrema agencijama, ova mera će “pomoći da se otkloni rizik prekomerne inflacije“. Poznato je, međutim, kako nijedna država ne može da “štampa” novac, jer će u suprotnom prouzrokovati inflaciju.\nNeki, zato, predstavljaju ovakvu kalkulaciju: uzmimo 60 milijardi evra mesečno – i tako 20 meseci – a onda priupitajmo nezavisne stručnjake: da će li to stvoriti inflaciju? Jedno je sasvim sigurno: stvaranje lažne ekonomske ideologije, ozlojeđeno primećuju neki, koju u ovom eksperimentu Marija Dragija mora podržati klasična ekonomija, “gura EU narode ka osećaju odbojnosti prema politici uopšte, ali u isto vreeme i na pasivno prihvatanje odluka koje u njihovo ime donose nepoznati entiteti”.\nPlan Evropske centralne banke s kupovinom državnih obveznica trajaće sve do kraja septembra 2016. i „prouzrokovaće kontinuiranu korekciju inflacije s ciljem da njen nivo ne pređe dva odsto u srednjoročnom periodu”. Barem je tako potvrdio šef ECB-a, iako se, kada se govori ovako u brojkama, “gubi osećaj za stvarnu i pravnu prirodu novca”. Dakle, kažu suparnici kvantitativnog popuštanja, opet se treba vratiti na pitanje: Zbog čega Mario Dragi pozajmljuje novac državama?\nU pokušaju da se odgovori na to pitanje potrebno se prisetiti se osnovnog “atavističkog dualizma”, koji zadire u samu suštinu i pojam novca: on je stvoren od dve strane, koje su međusobno u potpunosti različite.\nPrvi deo je materijalan a i, naravno, simboličan – valuta, koja može biti od papira, metala, ili elektronska i nju karakteriše gotovo nepostojeći trošak proizvodnje. Drugi deo, onaj apsolutno najvažniji, jeste vrednost, odnosno kupovna moć nematerijalne prirode – ali koja se gleda kroz prvi deo koji je, u ovom slučaju, simbol. Ova vrednost stvorena je od strane građana jedne nacije tj. države, koji su odlučili da ga koriste, a zatim prihvate konvencionalni simbolični novac kao sredstvo plaćanja.\nI, “kao što je nesumnjivo dokazano”, nastavljaju anti-kvantitativci, oni koji stvaraju vrednost novca jesu ljudi koji se njim i koriste, pa stoga jedino njima i mora pripasti pravo na posedovanje celokupnog iznosa izdate monetarne vrednosti.\nSledeći ovo, ECB bi, po njihovoj proceni trebalo da svakom pojedinom građaninu odobri deo izlazne vrednosti, preostali deo evropskim zemljama za njihove potrebe, dok bi ECB trebalo da dobije samo jedan – deo nužan za servisiranje troškova proizvodnje i upravljanje uslugama.\n“Naravno da ECB ne funkcioniše kao banka evropskih građana i pred nama je velika prevara, možda i najveća prevara u istoriji”, žestoko reaguju kritiari QE.\nOčigledno da se od vrlo složene političke i ekonomske mašinerije ne može očekivati da promeni svoju suštinu i prirodu. Ona je podložna Evropskoj centralnojoj banci, što se vidi već iz proste činjenice da je “plan QE usvojen i usmeren radi postizanja zacrtanih ciljeva: stvoriti novac ni iz čega, a u zamenu za prodaju stvarnog bogatstva i nacionalnog suvereniteta”.\nPoređenja radi, ako kupimo automobil mi smo se zadužili kod koncesionara, ali smo zauzvrat za dug dobili automobil. Međutim, kroz kvantitativno popuštanje, Evropska centralna banka će dodatno zadužiti evropske građane, ne dajući pritom ništa, jer taj novac zemlje i narodi Evrope i sami mogu da izdaju kroz sopstvene centralne banke – bez duga – i pri tom da imaju puni iznos koji su izdali.\nVreme je da evropski narodi “shvate veliku prevaru koja stoji iza dužničke valute”. Samo tako će budućim generacijama, kako kažu protivnici QE, oni biti u stanju da ostave nadu da će pre ili kasnije biti sposobni da osiguraju svoja prava i vlasništvo nad nacionalnom valutom.\nBBC: What is quantitative easing?\nLeave a comment Posted in Biznis & Finansije, Media Tagged američka centralna banka, atavistički, bogatstvo, državama, državna preduzeća, državne obveznice, dualizam, Dužnički novac, ECB, ekonomija, ekonomske ideologije, entiteti, evro, Evropska centralna banka, Evropska unija, evropski, evropski građani. buduće generacije, evropski narodi, Frankfurt, inflacija, istorija, javni dug, javno vlasništvo, kalkulacija, kamataš, kontinuiran, konvencionalni, korekcija, kupovna moć, Kvantitativno popuštanje, lažne, Mario Dragi, monetarna vrednost, nacionalna valuta, nacionalni suverenitet, narod, nematerijalne prirode, nepoznati, obveznice, oporezivanje, osiromašenje, plan, pljačka, pojam novca, političar, povećanje poreza, pozajmljuje, prava, prodaja, proizvodnja, QE, Quantitative Easing, servisiranje troškova, srednjoročni period, sredstvo plaćanja, stanovništvo, stopa inflacije, suparnici, suverenitet, suština, ukidanje, vlasništvo


Zvaničnica EU pozvala lidere u BiH da „prestanu sa provokativnom retorikom i djelovanjem“ - Glas Srpske\nAgencije 24.10.2021 14:29\nBRISEL - Direktor pri Evropskoj službi za spoljne poslove Angelina Ajhorst, u telefonskim razgovorima s političkim liderima u BiH, apelovala je na nastavak dijaloga, pronalaženje rješenja za trenutnu političku krizu i fokusiranje na reforme.\nAjhorst je razgovarala putem telefona s političkim liderima Miloradom Dodikom (SNSD), Bakirom Izetbegovićem (SDA) i Draganom Čovićem (HDZ BiH), kao i s ministrom spoljnih poslova BiH Biserom Turković.\nIzrazila je snažnu zabrinutost EU u vezi sa političkom situacijom u BiH i pozvala lidere da „rade zajedno s više energije i fokusa na iznalaženju rješenja, kroz dijalog, kompromis i potpuni povratak u institucije BiH“, saopštila je Evropska služba za spoljne poslove.\nNaglasila je potrebu da se „prestane sa razdornom i provokativnom retorikom i djelovanjem“.\n- To se odnosi i na preispitivanje jedinstva, suvereniteta i teritorijalnog integriteta zemlje – navedeno je u saopštenju.\nAjhorst je ponovila nedvosmislenu opredijeljenost Evropske unije i podršku EU perspektivi BiH kao jedinstvene, ujedinjene i suverene zemlje, ističući da je što raniji dogovor o ustavnoj i izbornoj reformi od najveće važnosti.\nOvi razgovori su prethodili zajedničkoj posjeti BiH Ajhorst i specijalnog izaslanika SAD za izbornu reformu u BiH Metjua Palmera od 27. do 30. oktobra.


Talibani traže da se obrate na Generalnoj skupštini UN | Aktuelno\nUkoliko UN eventualno prihvati da se talibanski ambasador obrati to bi bio značajan korak islamističke grupe ka međunarodnom priznanju, čime bi se možda 'otključala' neophodna sredstva za urušenu avganistansku ekonomiju\nTalibani su zatražili da se obrate svjetskim liderima pred Ujedinjenim nacijama, a za tu priliku odredili su njihovog portparola u Dohi Suhaila Šahina.\nMutaki je zamolio da Šahin govori tokom godišnje Generalne skupštine Ujedinjenih nacija, koja se završava u ponedjeljak 27. septembra.\nPortparol Gutereša Fahran Hak potvrdio je da je Mutaki poslao pismo, a Rojters dodaje da ovim potezom počinje “obračun” talibana sa Gulamom Isačajem, ambasadorom svrgnute vlade Avganistana.\nHak je rekao da su rivalski zahtjevi za mjesto Avganistana u Ujedinjenim nacijama poslati tijelu sačinjenom od devet članova, među kojima su predstavnici SAD, Kine i Rusije.\nMeđutim, to tijelo se neće sastati prije ponedeljka, tako da je pod znakom pitanja da li će talibani uopšte stići da se obrate svjetskim liderima.\nUkoliko UN eventualno prihvati da se talibanski ambasador obrati to bi bio značajan korak islamističke grupe ka međunarodnom priznanju, čime bi se možda “otključala” neophodna sredstva za urušenu avganistansku ekonomiju.\nInače, u pismu talibani navode i da je misija Isačaja “završena i da više ne predstavlja Avganistan”, dodao Hak.\nSVIJET Aktuelno - 22.06.2022-08:44\nU zemljotresu magnutude 6,1 stepeni po Rihteru u Avganistanu i Pakistanu poginulo je više od 1.000 ljudi, a više od 600 je povrijeđeno, tvrde...\nUN: Stotine miliona ljudi suočeno sa nesigurnošću snadbjevanja hranom\nSVIJET Aktuelno - 21.06.2022-13:55\nČak 345 miliona ljudi suočava se s nesigurnošću zaliha hrane u 82 države, što je više nego dvostruko veći broj od onoga prije pandemije...


Levica zbrisala DOS - Opštinski parlament u rukama odbornika SPS-JUL | Slobodna reč\nTekst je objavljen na naslovnoj strani nekadašnjeg nedeljnika Slobodna reč iz Vranja, 5. oktobra 2000. godine, jutro pre rušenja režima Slobodana Miloševića na masovnim demonstracijama u prestonici zbog izborne krađe.\nNa lokalnim izborima i u našoj opštini ubedljivu pobedu odnela je koalicija SPS, JUL – Slobodan Milošević. Od 65 odbornika u novom skupštinskom sazivu čak njih 59 će biti iz redova SPS-JUL. Obraćajući se novoizabranim odbornicima prošlog petka u svečanoj sali Skupštine opštine Vranje, predsednik vranjskih socijalista Zoran Kneževuć je naglasio da su dodsadašnji odbornici u prethodnom četvorogodišnjem mandatu uspešno obavljali svoj posao što je bilo presudno da se građani prilikom ovih izbora ponovo opredele za levu koaliciju.\n“Činjenica je da se narod uplašio rata jer su ga mnogi mediji ubeđivali da bi pobeda Slobodana Miloševića znači rat, a pobeda dr Vojislava Koštunice mir. Međutim, svima treba staviti do znanja da je Vojislav Koštunica Amerika isto kao što je Slobodan Milošević Srbija.”\nProšlogodišnja agresija ne može da se ponovi, ali dalji raspad Jugoslavije, po rečima Kneževića ne može da prođe mirno – Treba pogledati kako su glasale nacionalne manjine. Sve one su listom bile za Koštunicu jer im je obećana autonomija, a i mogućnost otcepljenja i pripajanja matičnoj državi, rekao je Knežević, istakavši na kraju uverenje da će Socijalistička partija Srbije svoju snagu upravo pokazati u drugom izbornom krugu glasanja za predsedničke izbore – 8. oktobra.\nOvom prilikom zamenik predsednika opštinske izborne komisije Stojan Nedeljković uručio je rešenja no novoizabranim odbornicima sa željom da i ubuduće svoj posao obavljaju savesno i časno i na taj način opravdaju poverenje birača.\nNaslovnica “Slobodne reči”, 5. oktobar 2000. godine, jutro pred rušenje režima Slobodana Miloševića na masovnim demonstracijama u Beogradu\nPrethodni članakVranje ponovo žarište, apeli i upozorenja gradskog Kriznog štaba\nSledeći članakDve decenije od 5. oktobra\nPetog jula na Višoj pedagoškoj školi u Vranju održan je zbor studenata na kome je data ocena studentskih događaja u Beogradu. Pored profesora ove...


Termoelektrane u Obiliću, nedaleko od Prištine (februar 2019.)\nPredlog Regulatornog ureda za energiju (RUE) na Kosovu da se povećaju tarifne cene električne energije, izazvao je zabunu i kritike.\nGrađani Prištine u izjavi za Radio Slobodna Evropa (RSE) navode da ne znaju za koliko će tačno poskupeti struja, napominjući da su im i sada računi za utrošenu električnu energiju visoki.\nHaljim Hadžoli (Halim haxholli), penzioner iz Prištine, je poslednji račun za struju platio 109 evra.\n„Ne možeš da priuštiš, niko sebi ne može da da priušti ovo poskupljenje, bez obzira kakva je situacija“, ističe Hadžoli.\nFaik (Tenezhdolli) Teneždoli je poslednji račun za struju platio 120 evra. I on poručuje da ne može da priušti poskupljenje električne energije.\n„Nijedan parametar ne ide u prilog povećanju cene struje. Ovaj narod je stisnut sa svih strana. Obećavaju da do aprila neće biti povećanja cena i ako to urade blok tarifama, onda samo štete narodu“, kaže Teneždoli.\nNa osnovu računa za struju, Hadžoli i Teneždoli će biti u kategoriji građana za koje je Regulatorna ured za energiju predložila povećanje cena struje.\nKo će plaćati više?\nKako bi pojednostavio predlog za povećanje električne energije, Regulatorni ured za energiju je potrošače podelio u pet kategorija: A, B, C, D, E.\nZa one koji su u A kategoriji, odnosno oni koji troše 300 kilovata mesečno, račun za struju bi u ovom trenutku trebao da iznosi 18,87 evra. Predlog RUE je da se računi za struju za ovu kategoriju povećaju na 20,40 evra, međutim uz subvencije Vlade Kosova, račun će ipak ostati nepromenjen.\nOni građani koji spadaju u B kategoriju, odnosno svi oni koji troše 450 kilovata struje mesečno, plaćaju račun u iznosu od 27,37 evra. RUE je predložio da se računi za B kategoriju povećaju na 29,66 evra, ali uz vladine subvencije ostaće isti.\nU kategoriji C su svi oni koji troše 600 kilovata mesečno i njihovi računi iznose 35,86 evra a RUE je predložio da se povećaju na 38,92 evra. Ipak i računi iz ove kategorije će ostati nepromenjeni uz subvencije Vlade.\nD kategorija podrazumeva potrošnju od 800 kilovata mesečno i građani za tu količinu utrošene električne energije plaćaju 47,19 evra. RUE je predložio da se računi iz ove kategorije povećaju na 74,17 evra ali će, uz subvencije Vlade, iznositi 59,50 evra.\nU kategoriji E su oni koji potroše 1000 kilovata na mesečnom nivou. Njihovi računi iznose 58,52 evra a predloženo je da se povećaju na 109,42 evra. Uz subvencije Vlade, potrošači iz E kategorije će račun za struju plaćati 83,14 evra.\nKako se navodi u izveštaju o konsultacijama RUE o vanrednom preispitivanju tarifa za električnu energiju, poskupljenje će pogoditi potrošače iz dve kategorije, D i E, odnosno one građane Kosova koji troše više od 800 i 1.000 kilovata.\nZa one iz D kategorije, koji troše 800 kilovata električne energije, računi bi trebalo da budu uvećani za oko 12 evra, dok će oni iz E kategorije, koji mesečno troše 1.000 kilovata, plaćati oko 24 evra više.\nVlada Kosova je izdvojila 75 miliona evra kako bi ublažila poskupljenje struje. Ove subvencije se odnose i na preduzeća jer bi, kako je saopšteno iz Vlade, uvećanje računa za privrednike negativno uticalo na ekonomiju.\n„Povećanje tarifa ne utiče na poslovanje. Na ovaj način je ograničena mogućnost poskupljenja cena proizvoda i usluga koje nude naši privrednici“, rekao je premijer Aljbin Kurti.\nDržavne subvencije će biti korišćene u narednih godinu dana.\nUkoliko se usvoji predlog Regulatornog ureda za energiju, uvećani računi za struju bi mogli da počnu da stižu već od 1. februara 2022. godine, a ponovno redovno razmatranje tarifa se očekuje u martu 2023. godine.\nU kojoj je fazi predlog RUE?\nRegulatorni ured za energiju je 17. januara predložio povećanje cena električne energije zbog poskupljenja struje na evropskom tržištu, što je uticalo na cene uvoza.\nRUE je napomenuo da je tokom 2021. godine došlo do značajnog povećanja potražnje električne energije – zbog čega je bila ugroženo i sigurno snabdevanje strujom.\nPredlog RUE trenutno je u fazi javne rasprave, odnosno pozvani su svi, uključujući i građane Kosova, da dostave komentare, ispravke ili protivargumente.\nFaza javne rasprave će trajati do 28. januara 2022. godine.\nPotom Regulatorni ured za energiju treba da uskladi svoj predlog sa primljenim komentarima i da donese konačnu odluku.\nUkoliko predlog bude odobren takav kakav jeste, februarski računi za struju će biti uvećani.\nSulja: Ne treba izdvajati preduzeća\nEkspert u oblasti energetike na Kosovu Ljuljzim Sulja (Lulzim Syla) smatra da uvođenje takozvane blok tarife može pozitivno da utiče na prevazilaženje energetske krize, odnosno da se ne ugrozi sigurno snabdevanje strujom.\nIpak, Sulja ocenjuje da predlog za povećanje tarifa treba da obuhvati i preduzeća, a ne samo kućna domaćinstva.\nPoskupljenje za preduzeća bi dovelo do ravnoteže finansijskog tereta za građane.\n- Ljuljzim Sulja, energetski stručnjak\n„Možda bi trebala da se otvori rasprava sa privrednicima, pa da se deo tereta ovih troškova prebaci na uvećanje cena električne energije za privrednike, jer i pored ekonomske situacije koju imamo, struja će privrednicima biti jeftinija. Poskupljenje za preduzeća, ma koliko malo bilo, dovelo bi do ravnoteže tog finansijskog tereta za građane“, kaže Sulja.\nNavodi i da bi Regulatorni ured za energiju trebao da pruži dodatna pojašnjenja i informacije oko predloga za poskupljenje struje.\nNapominje da bi ovaj ured ali i Vlada trebali da budu precizniji, jer svako poskupljenje utiče na građane.\n„Blok tarife su dobar mehanizam u ovakvoj situaciji, u kojoj je Kosovo, ali ne mora da budu 100 odsto uvećane... Treba da se vidi i koji konkretan uticaj će imati ovih 75 miliona evra, koje je Vlada predložila kao podršku određenoj grupi potrošača, na koje će uticati nova blok tarifa. To znači da su nam potrebna dodatna pojašnjenja, kako od RUE tako i od Vlade Kosova“, napominje Sulja.\nBlok tarife su na Kosovu postojale u period od 2006. do 2017. godine.\nStruja je bila skuplja za one koji su trošili više od 600 kilovata električne energije mesečno.\nRegulatorni ured za energiju je blok tarife ukinuo pre oko pet godina.


N1 : Opozicija tvrdi da se u Srbiji čuje samo Vučićev glas - Pokret za preokret\nČlanovi Saveza za Srbiju i drugih opozicionih stranaka okupili su se ispred zgrade RTS-a da bi podsetili javni servis na svoj zahtev od pre 20 dana. Savez je zatražio da se građanima Srbije omogući da čuju i drugu stranu, a ne samo vlast.\nSavez za Srbiju podseća da niko od njih već sedam meseci nije gostovao na RTS-u, da se njihova saopštenja ne čitaju, niti se traži njihov odgovor u situacijama kada su napadnuti.\nSavez za Srbiju i dalje se ne čuje u celoj Srbiji. Njihove zahteve koji su, kako kažu, u skladu sa zakonom javni servis ne poštuje, pa je jedan od lidera Saveza Janko Veselinović podssetio na onaj ključni.\n“Da se omogući redovno učešće u informativnom programu u skladu sa programskom šemom od najmanje 30 minuta nedeljno, ne računajući večernje debatne formate”, podsetio je on.\nI ostale zahteve Saveza za Srbiju RTS ignoriše, a Srbija, kako tvrdi lider Socijaldemokratske stranke Boris Tadić, i dalje čuje samo jedan glas – glas Aleksandra Vučića\n“Aleksandar Vučić upotrebom tabloida, zloupotrebom javnog servisa, zloupotrebom REM-a, praktično ruši onaj segment društva koji je pretpostavka njegove stabilnosti i razvoja. Na to moramo da ukažemo, jer to ima posledice ne samo na stanje demokratije, već na ekonomsku budućnost građana”, poručio je Tadić.\nI dok se opozicija bori da se u medijima čuje, vlast ih optužuje da se zalažu za njihovo gašenje, a ministar policije Nebojša Stefanović i za neki drugačiji scenario.\n“Prvo bi nokautirali novinare, po mogućstvu novinarke, onda bi im uzimali frekvencije. Ja se plašim da bi dolazili u studio tokom televizijskih emisija, ako nekom to nije po volji to što ti ljudi govore tamo, kupili bi ih odmah u kombi i vozili odmah, ne u zatvor, nego na neko gore mesto”, kazao je Stefanović juče u Skupštini Srbije.\nNa ovakve optužbe opozicija nema mogućnost odgovora ni u parlamentu niti na javnom servisu, podseća Tadić.\n“Naši instrumenti za gašenje medija su nepostojeći, pravo je čudo da opozicija u ovim okolnostima finansijskog pritiska, medijskog pritiska upotrebe tužilaštva protiv opozicije, i dalje uopšte postoji”, ocenio je nekadašnji predsednik države.\nI dok Savez za Srbiju najavljuje radikalizaciju svojih poteza, Dveri sređuju svoje redove – Srđan Nogo izašao je iz Predsedništva te partije, ali ostaje na poslaničkoj funkciji. Nogo je izjavio da bi premijerku i predsednika trebalo obesiti ukoliko su potpisali Dablinski sporazum o migrantima.\nNeke reči su bile zaista nepremirene, ali je tema bila primeren, smatra lider Dveri Boško Obradović.\n“Mislim da se i dalje prećutkuje posledica migrantske krize na naše društvo i državu”, ocenio je on.\nČlanice Saveza za Srbiju podsećaju i da je većina stranaka saveza u parlamentu kao i da učestvuju u radu gradske skupštine.


Press Online :: Rukomet :: Vojvodina osvojila Kup Srbije / print=true\nRukometaši Vojvodine osvojili su Kup Srbije, pošto su večeras pobedili Spartak sa 34:23 (16:11) u finalu završnog turnira u Novom Sadu.Ovo je Vojvodini četvrti trofej ove sezone, posle titule državnog prvaka, Superkupa i trofeja Svesrpskog prvaka.\nTrener Vojvodine Đorđe Ćirković bio je prezadovoljan posle meča i ocenio je da je dobra igra posledica igranja u jakim takmičenjima. "Ubiramo plodove učešća u Ligi Evrope i Seha ligi. Igramo sedam meseci tako da ne možemo zameniti nijednog igrača, a da ne platimo grešku. To nam je donelo mogućnost igranja dan za dan, za razliku od protivnika. Moram da se zahvalim svojim igračima, za 25.godina nikad nisam bio sa boljom grupom igrača. Šteta je što ne možemo da ostanemo na okupu duže od godinu dana, ali to je naša realnost i razlog zašto ne možemo više u Evropi", rekao je Ćirković. Trener Spartaka Branislav Zeljković nije bio sasvim zadovoljan igrom, ali jeste sezonom svog tima. "Utakmica je pokazala ko je ko u Srbiji. Smeta mi što moji igrači nisu uspeli da održe nivo igre dva dana, a posebno jer moja prva dva golmana ništa nisu mogli da uhvate. Jednostavno, ne slušaju zadatke i zato im nije bilo mesto na golu u drugom poluvremenu, kada sam ubacio trećeg golmana. Čestitke Vojvodini, to je vrhunska ekipa. Svakako mi imamo sjajnu sezonu iza nas", rekao je Zeljković. Za najboljeg igrača turnira proglašen je Uroš Elezović iz Vojvodine, a najbolji strelac je njegov saigrač Strahinja Stanković. Vojvodina je uz pehar dobila i novčanu nagradu od 400.000 dinara, dok je Spartak dobio pehar za finalistu i 200.000 dinara.


Objavljeno\t 12. Oktobra 2021. od strane\thaler / Nema komentara na SAD, Japan i Kanada najveći partneri Dodikovog ‘protektorata’\n“(Njihovo) nerazumijevanje i uplitanje u unutrašnje prilike u BiH i regionu, dupli standardi koji su primjenjivani kako devedesetih tako i danas, doveli su BiH do ruba raspada”, rekao je Dodik.\nSchmidtovom imenovanju se, od članica PIC-a, usprotivila samo Rusija. Kasnije joj se u Vijeću sigurnosti Ujedinjenih naroda pridružila Kina koja je bila članica Vijeća za provedbu mira u BiH do maja 2000. godine kad se povukla.\nAmerička agencija za međunarodni razvoj (USAID) je u avgustu 2020. pokrenula petogodišnji Projekt razvoja održivog turizma u BiH kroz koji će se osigurati više od 17 miliona eura (20 miliona dolara).\nSAD svake godine ulaže oko 2,6 miliona eura (tri miliona dolara) za podršku vladavini prava i borbi protiv korupcije u BiH. Tu je i obuka i pomoć državnim tužiteljima i drugim pravosudnim institucijama u radu na predmetima korupcije privrednog i organiziranog kriminala, trgovine ljudima i drugih oblika teškog kriminala.\nBiH je od Japana uzela i oko 122 miliona eura povoljnih kreditnih sredstava. Japan je kao članica Vijeća za implementaciju mira u (PIC) BiH za rad Ureda visokog predstavnika u BiH (OHR) uplatio oko 34 miliona eura.\nDodikova nova prijetnja i neostvarljivi ciljevi SANU 1, SANU 2, SPC i MILOSEVICEVE IDEOLOGIJE: Sud, Tužilaštvo, SIPA i OSA biće zabranjeni u RS-u


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas sa ministrom unutrašnjih poslova Crne Gore Mevludinom Nuhodžićem o saradnji policija dveju zemalja u borbi protiv organizovanog kriminala, a nakon sastanka ministri su potpisali sedam sporazuma i dva protokola o pograničnom saobraćaju i graničnoj kontroli.\nStefanović i Nuhodžić su istakli da policije dveju zemalja sa još intenzivnijom saradnjom žele da pošalju jasnu poruku kriminalcima – da će im se suprotstaviti još jače i još snažnije i da će stati na put organizovanim kriminalnim grupama.\n„Razgovarali smo o aktuelnim dešavanjima na našim prostorima i unapređenju saradnje kako bi delujući efikasno, snažno i odlučno osigurali potpunu bezbednost naših građana. U borbi protiv organizovanog kriminala, mi nemamo drugi izbor, nego da pobedimo i pokažemo građanima i Srbije i Crne Gore da zajedničkim radom, saradnjom i razmenom informacija možemo da slomimo organizovani kriminal i uhapsimo sve one koji su organizatori ili izvršioci nekih od najtežih krivičnih dela“, istakao je Stefanović.\nOn je naveo da je Ministarstvo unutrašnjih poslova Republike Srbije izuzetno zadovoljno saradnjom sa kolegama iz Crne Gore i podsetio da je razmena informacija između dva ministarstva i kroz različite zajedničke operativne timove svakodnevna.\nStefanović je istakao i da će sporazumi o pograničnom saobraćaju i graničnoj kontroli, koji su danas potpisani, doprineti unapređenju efikasnosti rada graničnih policija dveju zemalja.\n„Kada je reč o iregularnim migracijama, podsetio bih da to nije pitanje koje dotiče samo našu zemlju i da za ovaj problem mora biti pronađen jedinstven odgovor na nivou čitave Evrope. Mi želimo da razvijamo sa komšijama u regionu najsnažnije i najbolje moguće odnose i kako bismo ujedno i zajednički zauzeli stav, kojim bismo štitili bezbednost naših država, ali i doprineli stvaranju jednog zajedničkog evropskog rešenja“, rekao je Stefanović.\nOn je istakao i da zemlje iz regiona daju svoj doprinos i podršku rešenju ovog pitanja, ali da je jasno da naše države ne mogu biti parking za migrante.\nMinistar Nuhodžić istakao je da je saradnja ministarstava unutrašnjih poslova Crne Gore i Srbije intenzivna i sadržajna po svim pitanjima koja su važna za dve zemlje, pre svega u oblasti borbe protiv organizovanog kriminala i ilegalnih migracija.\n„Tim pitanjima ćemo, kao i do sada, posvećivati punu profesionalnu pažnju i nastavićemo da radimo zajednički na jačanju borbe protiv ovih pretnji koje su prisutne u naše dve države. Dosadašnja saradnja i zajedničke aktivnosti policija naše dve zemlje dale su značajne rezultate na lociranju lica koja se međunarodno potražuju, presecanju kanala trgovine narkoticima, kao i na rasvetljavanju teških krivičnih dela počinjenih na teritoriji Crne Gore i Srbije“\nNuhodžić je istakao da je zajednička poruka sa današnjeg sastanka – da od države niko nije jači, ne može biti jači i neće biti jači.\nOn je takođe precizirao i da potpisani sporazumi i protokoli, regulišu režim rada svih šest graničnih prelaza na granici Srbije i Crne Gore, dok će sporazum o prekograničnom saobraćaju regulisati uslove i način prelaska granice od strane stanovništva pograničnog pojasa.\n„Definisali smo ovim sporazumom 21 prelazno mesto, za prelaženje državne granice van službeno otvorenih graničnih prelaza. To je veoma važno za naše stanovništvo u pograničnim opštinama, jer će im biti olakšano kretnje i prelaženje granice u cilju rešavanja svakodnevnih potreba tih ljudi, rekao je Nuhodžić.\nOn je podsetio i na prisustvo srpskih policijskih službenika tokom letnje turističke sezone u Crnoj Gori, navodeći da takav zajednički rad povećava stepen sigurnosti turista, ali i potvrđuje prijateljstvo između dva ministarstva i dve države.


Predstavljanje Zlatibora u Ljubljani – Vila As\nTuristička organizacija „Zlatibor” zajedno sa Specijalnom bolnicom ,,Čigota” nastupa na 46. sajmu “Zdravlja i odmora” u Ljubljani.\nSajam traje od 5. do 8. novembra i organizatori najavljuju veliku posetu. Naša organizacija nastupa na štandu Turističke organizacije Srbije zajedno sa Atomskom banjom Gornja Trepča. Posetioci štanda turizma Srbije moći će da se upoznaju sa ponudom banja Srbije, aktivnim odmorom, kao i sa skijaškim centrima, seoskim turizmom, manifestacijama i turizmom u gradovima Srbije.\nPrema podacima organizatora, na prošlogodišnjem sajmu učestvovalo je 257 kompanija iz 17 zemalja, a posetilo ga je 24.000 ljudi sa plaćenim ulaznicama.\nOve godine očekuje se i više posetilaca, za koje je pripremljen raznovrstan prateći program sa preko 100 različitih radionica, predavanja, demonstracija, na temu zdrave ishrane, zdravlja, vežbe, baštovanstva, održivog razvoja turizma.\nPrema statističkim podacima, u prvih devet meseci 2015. godine u Srbiji je boravilo 47.895 turista iz Slovenije, koji su ostvarili 84.324 noćenja, odnosno osam odsto više nego u istom periodu prošle godine.\nSpecijalna bolnica “Čigota” drugog dana sajma organizuje prezentaciju za sve posetioce sajma koji će moći da se upoznaju sa svim detaljima čuvenog “Čigota programa”. Pored ovog nastupa svi zainteresovani posetioci mogu da se upoznaju sa cenama i kompletnom ponudom Zlatibora za sledeću zimsku sezonu.


/ Krvavi put smrti\nLavovski popust\tSven Hasel\tKrvavi put smrti\nBili su poznati kao desetina Starog Una - najokrutnija jedinica u cijeloj njemačkoj vojsci. Bili su to iskusni borci s prvih linija - veterani rovova. U smrtonosnoj šumi kaktusa, Maleni, Porta i ostali pronalaze mjesto na koje je Bog odavno zaboravio ... prepuno zmija, škorpiona i ogromnih mrava... mjesto koje zaudara na opasnost i smrt. Kada im ponestane vode, približavaju se ludilu od žeđi u paklu koji ih okružuje. Bili su spremni i ubiti za kap vode...\nBili su poznati kao desetina Starog Una - najokrutnija jedinica u cijeloj njemačkoj vojsci. Bili su to iskusni borci s prvih linija - veterani rovova. U smrtonosnoj šumi kaktusa, Maleni, Porta i ostali pronalaze mjesto na koje je Bog odavno zaboravio ... prepuno zmija, škorpiona i ogromnih mrava... mjesto koje zaudara na opasnost i smrt. Kada im ponestane vode, približavaju se ludilu od žeđi u paklu koji ih okružuje. Bili su spremni i ubiti za kap vode... Komentari\nRSD 560.00\tRatni sud Cena:\nRSD 567.00\tGESTAPO\nRSD 616.00\tLEGIJA PROKLETIH


Oštetili Islamsku zajednicu za 1,5 miliona KM: Osumnjičen bivši banjalučki muftija\nPetak, 27.05.2022., 12:31 Petak, 27.05.2022., 12:29\nPolicijska uprava Banja Luka podnijela je Okružnom javnom tužilaštvu izvještaj protiv Almira Hodžića iz Čelinca i Osmana Kozlića iz Banja Luke zbog sumnje da su počinili krivična djela zloupotreba položaja odgovornog lica.\nPodnesen je izvještaj i protiv Muhedina Spahića iz Zenice zbog sumnje da je počinio krivično djelo zaključenje štetnog ugovora. Inače, Osman Kozlić je ranije bio banjalučki muftija.\nOsumnjičeni su da su navedena krivična djela počinili u toku 2016. godine obavljajući poslove predstavnika i odgovornih lica u Islamskoj vjerskoj organizaciji u Banjoj Luci.\nMedžlisu Islamske zajednice Banja Luka pričinili su materijalnu štetu u iznosu od oko 1.500.000 KM, potvrđeno je iz policije.\nbanjalukakrađaZloupotreba položajaISlamska zajednica


69 GODINA OD PROBOJA SREMSKOG FRONTA\nAktivisti NKPJ i SKOJ-a učestvovali su u obeležavanju proboja Sremskog fronta, u kome su jedinice Narodno-oslobodilačke vojske Jugoslavije i Crvene armije slomili fašiste i njihove ustaške pomogače i oterali ih iz naše domovine. U saradnji sa beogradskim aktivom SUBNOR-a, skojevci su odali počast palim borcima u herojskoj antifašističkoj borbi, i proslavili veliku pobedu naših naroda nad fašističkim okupatorom.\nSmatramo da je negovanje tradicije antifašizma naročito važno u današnjim vremenima, ne zato što, kao što to neki kažu, su to „evropske vrednosti“, tekovina na kojoj počiva EU, već naprotiv – zato što se nad nama nadvija nova okupatorska opasnost od strane NATO i EU, u kojima vidimo isto što i u fašistima – eksponente monopolističkog kapitala i imperijalističkog okupatora.\nEU se zapravo oslanja na fašizam, o čemu objektivno govore njeni antidemokratski zakoni, brojne inicijative EU birokratije za zabranu komunista-jedinih doslednih antifašista, odnos prema imigrantima, nacionalnim manjinama i manjim narodima, hegemonija nemačkog kapitala, kao i činjenica da je mnoštvo nacističkih satrapa posle rata našlo utočište u zemljama EU, koja je preuzela čitave strukture Trećeg rajha i upregla ih u svoju mašinu. Da ne govorimo o teškoj socijalnoj nepravdi pristutnoj u EU, kao i izraženoj socijalnoj nejednakosti muškaraca i žena – koje svakako nisu tekovine antifašizma. Događaji u Ukrajini su nam danas očiti primer koji pokazuje fašističku prirodu EU – ona koristi fašističke bande koje su izvršile pravi hitlerovski puč onda kada je ukrajinska vlada odbila kurs koji joj je nametala EU. Na kraju, našim narodima je jako poznat „antifašizam“ EU, koja je razbila SFR Jugoslaviju, zemlju stvorenu u antifašističkoj borbi, a kasnije zverski bombardovala SR Jugoslaviju.\nU tom duhu, posebno pozdravljamo govor Miodraga Zečevića, predsednika SUBNOR-a, koji je istakao svu tragediju i nazadovanje izazvano imperijalističkim razbijanjem naše domovine Jugoslavije.\nFašizam je pobeđen, ali ne i kapitalizam, koji u svojoj monopolističkoj, imperijalističkoj fazi, iznova i iznova obnavlja fašizam i koristi ga za borbu protiv radničke klase i slobodoljubivih naroda. Zato obeležavanjem slavne antifašistike borbe naših naroda, mi potpaljujemo plamen naše borbe koju i dalje vodimo protiv kapitalističkih eksploatatora i imperijalističkih zavojevača rata.\nSlava palim borcima NOVJ I Crvene armije u borbi za slobodu naroda Jugoslavije!


RTCG - Radio Televizija Crne Gore - Nacionalni javni servis :: Kulturna galaksija :: Bedem fest u znaku Beogradskog sindikata\nDRUGO VEČE 05. 08. 2018. 12:30 >> 12:15 0\nMuzičku manifestaciju Bedem fest, koji se devet godina održava na zidinama stare gradske tvrđave, obiježio je u subotu, druge festivalske večeri, hip hop sastav Beogradski sindikat za čiji je nastup tražena karta više.\nBeogradski sindikat došao je na Bedem i u atmosferi od koje su se ”tresle” gradske zidine potvrdio da je ”sada jači nego ikad”, a publika, koja ih je dočekala ovacijama i znala svaku riječ njihovih pjesama, poručila im je da nijesu samo ”diskretni heroji”.\nSastav, prepoznat po tekstovima koji ukazuju, opominju i pozivaju na otpor protiv svega lošeg u vremenu sadašnjem, nastup je počeo pjesmom ”Za sve moje ljude”, a onda su zajedno sa publikom, kao jedan, ”Svim srcem”, otpjevali ”Baladu disidenta” i poručili da je ”Dan za pobedu” i da ”Sistem te laže ”.\nI dok su sa publikom išli ”Pravo kroz vetar” svijetla su se na tvrđavi isključila, a mrak su ”razbili” blicevi sa mobilnih telefona, pojačani sa svjetlošću baklji. A kada su sa bine krenuli stihovi devete po redu pjesme tog sastava, sa zidina tvrđave zasvijetlilo je visoko podignutih devet baklji, što je simbolično označilo devet godina trajanja Bedem festa.\nJedan od članova Beogradskog sindikata, Feđa Dimović, rekao je uoči nastupa novinarima da se ne bave politikom, već samo muzikom.\n”Ima dosta onih koji se time bave, a to su oni što nastupaju po konvencijama političara, koji se grebu i dobijaju neke privilegije, da budu državni bendovi. Mi smo muzičari koji šalju neku poruku koja je antipolitička”, rekao je Dimović.\nOn je ocijenio da su ”mladi, nažalost bombardovani sa svih strana raznim lošim uticajima i medijima koji im kroje loš ukus”.\nPrema njegovim riječima, vrlo je jasno da je “period ispiranja mozga i opšte budalaštine, opšteg neukusa i bezidejnosti”, što je neki način da se “kontrolišu mladi kako ne bi razmšljali svojom glavom i bili jednostavno biračka mašinerija ili jeftina radna snaga”.\n”Kao Beogradski sindkat možemo da utičemo u nekim okvirima u kojima postojimo, u okvirima interneta. Nijesmo u medijima, ni onim koji su opozicioni, ni onim koji su pozicioni”, rekao je Dimović.\nGovoreći o “statusu” Beogradskog sindikata, Dimović je rekao da su zahvalni Bogu što su slobodni, jer je “privilegija da čovjek bude slobodan, da može da kaže ono što misli, da radi ono što voli”.\n“Napravili smo taj neki model da od muzike ne moramo da zarađujemo, da je naš čist ćar da dođemo, odradimo koncert i da imamo svi neke svoje profesije od kojih izdržavamo sebe i svoje porodice, a neku ljubav, ideju i borbu tu sindikalnu koristimo da pošaljemo poruku”, rekao je Dimović.\nOn je ukazao da je svaka borba teška i robija, i nije laka stvar, jer da bi čovjek bio slobodan mora da prođe težak put, mora da bude razvučen kroz blato.\n”Naš prošli koncert u jednom dijelu medija bio je užasno napadnut i mi označeni kao neki velikosrpski nacionalisti. Ali mi smo na te stvari navikli i u Srbiji ili bilo gdje da se pojavimo, jednostavno onima koji kontrolišu medije, koji žele da pokradu, da slažu narod, mi smo protivnici”, ustvrdio je Dimović.\nDrugo festivalsko veče otvorio je pobjednik partnerskog Bunt rok festival, Sergio Lounge, a publika se družila i sa nikšićkim pank rok bendom Off Duty, koji je na sceni Bedema proslavio svoj deseti rođendan i promovisao EP ”Putokaz”.\n„Godinama se rado odazovemo pozivu Bedem festa, kojeg se sjećamo kada je počinjao i bio samo interesanta ideja, a danas je izrastao u festival velikih razmjera i postao ikona grada Nikšića“, kazali su članovi tog sastava.\nHrvatski maskirani dvojac, elektropop grupa Nipplepeople, poznat po singlu ”Sjutra” nastupio je oko ponoći i prenio publiku u neku novu dimenziju te vrste muzike.\nNjihove nastupe karakteriše naglašena tajanstvenost, što je način da ”u moru žutila na muzičkoj sceni stave svoju muziku u prvi plan“.\nZatvaranje druge noći festivala pripalo je mađarskom sastavu Belau, koji se sa publikom družio do skoro tri sata iza ponoći.\nFestival tradicionalno traje tri dana, a završava se večeras nastupima makedonskog sastav KI, Zorice Kondže, Kaliopi, novosadskog alternativnog sastava Obojeni program, benda Repetitor i Filipa Ravića koji nastupa kao DJ IRON.\nBedem fest Bedem Fest


Sistem protivgradne zaštite u dosta lošem stanju\n"I tehnička oprema i kapaciteti u ljudstvu i radarski sistemi, sve je to u dosta lošem stanju", rekao je Nikolić novinarima u Kragujevcu, gde je na sednici saveta Šumadijskog okruga govorio o modalitetima saradnje sa lokalnim samoupravama i njihovim mogućnostima pomoći kako bi sistem odbrane od grada bio što uspešniji.\nNikolić je podsetio da je sistem protivgradne zaštite odnedavno opet u nadležnosti RHMZ i naveo da je sezona odbrane od grada završena, a da je od opreme ostalo oko 5.000 raketa.\nOptimalna potrebna količina je oko 20.000 raketa, dodao je on.\n"Broj raketa je relativni mali, treba prilično sredstava da bi se sistem doveo na nulto stanje i počeo da radi punim kapacitetom, kao i da radarski sistemi budu ispravni. To je naš zadatak u narednom periodu", rekao je Nikolić i podsetio da nova sezona odbrane od grada počinje 15. aprila 2016. godine.\nPored opreme, naveo je, potrebno je i više ljudi.\n"U ovom momentu nedostaje 55 odsto kapaciteta visokostručne spreme i dosta ljudi srednje stručne spreme. Najavljena je racionalizacija zaposlenih, videćemo kako ćemo da se snalazimo", rekao je Nikolić.\nDirektor RHMZ je na sastanku govorio i o tome nov zakon o odbrani od grada omogućava da se lokalne samouprave, kako je rekao, legalno uključe u modalitete pomoći, pre svega kada je reč o protivgradnim stanicama na svojoj teritoriji.\n"Lokalne samouprave mogu da pomognu u izgradnji i održavanju protivgradnih stanica, angažovanju strelaca i eventualno da obezbede sredstva za dodatne rakete za svoje područje", rekao je Nikolić.


20/07/2021 20/07/2021 admin\t0 Comments\nMinistar odbrane Nebojša Stefanović i načelnik Generalštaba Vojske Srbije general Milan Mojsilović obišli su pripadnike Bataljona za specijalne operacije “Grifoni”, koji se na poligonu “Orešac” pripremaju za učešće na takmičenju “Snajperska granica”, jednu od disciplina prestižne manifestacije Međunarodne vojne igre.\n– Drago mi je jer sam mogao da vidim koliko su ovi ljudi posvećeni. Mesecima treniraju, vežbaju i spremaju se da predstavljaju Republiku Srbiju u ovoj veoma složenoj disciplini, koja nije samo prosto snajpersko gađanje već zahteva najvišu psihofizičku pripremljenost – rekao je ministar Stefanović, ocenjujući da i ova zahtevna disciplina pokazuje šta jednog pripadnika 72. specijalne brigade čini tako posebnim.\n– To su ljudi koji su uvek bili tu kada je bilo najteže, koji su i danas uvek spremni da se stave u zaštitu svog naroda. Zbog njih je Srbija čvrsta i nepokolebljiva zemlja, koja može da donosi odluke samo u interesu svojih građana, jer zna da ima snažnu Vojsku Srbije iza sebe – poručio je Stefanović, poželevši im puno uspeha na predstojećem takmičenju.\nPripadnici bataljona „Grifoni“ na „Orešcu“ prikazali su uvežbanost u četiri takmičarske discipline „Kosi krov“, „Balistički prozor“, „Neugodan položaj“ i „Precizno gađanje“, u kojima će snajperisti od 22. avgusta do 4. septembra predstavljati Vojsku Srbije na takmičenju u Belorusiji.\n„Snajperska granica“ je ove godine specifična i po tome što se za medalje nadmeću isključivo pripadnici specijalnih jedinica, čime je lestvica takmičenja podignuta na viši nivo.\nEkipu Vojske Srbije očekuju individualna nadmetanja, nadmetanja u snajperskim parovima, u brzini, dueli i snajperski bijatlon. Svaki segment takmičenja predstavlja test veštine, izdržljivosti i mentalne snage za učesnike pred kojima će se naći različiti složeni zadaci i situacije.\n← Brnabić: Najponosnija sam na uspeh u digitalizaciji\nMINISTAR ALEKSANDAR VULIN U ZRENJANINU: Bezbedne i mirne ulice cilj i policije i lokalne samouprave →\n“Još danas”; Mali poslao važnu poruku građanima\nVučić oštro o ZAHTEVIMA, uputio je ozbljan APEL i svojim SARADNICIMA!


Evropska komisija predložila odlaganje titule Evropske prestonice kulture | EurActiv Serbia\nEvropska komisija predložila odlaganje titule Evropske prestonice kulture\nKomisija je predložila i da rumunski Temišvar i grčki grad Elefsina tu titulu umesto 2021, ponesu 2023. godine.\n"Rijeka i Golvej zaslužuju pravu priliku da se oporave i pokažu svoju otpornost i kreativnost. Rušenje predrasuda i ugošćavanje raznolike publike i umetnika oduvek su bili u srži Evropskih prestonica kulture. Tako će i ostati. Uveren sam da će Novi Sad, Temišvar i Elefsina iskoristiti dodatno vreme da prevladaju sadašnju krizu u sektorima kulture i turizma i mobilišu dodatna ulaganja, između ostalog i zahvaljujući evropskoj solidarnosti", izjavio je potpredsednik Evropske komisije i komesar za promociju evropskog načina života Margaritis Skinas.\nEvropska komisija saopštila je 18. avgusta da od početka krize sa korona virusom intenzivno komunicira sa timovima svih evropskih prestonica kulture od 2020. do 2023. kako bi stekla bolji uvid u to kako kriza utiče na rezultate i pripremu sadašnjih i budućih prestonica kulture.\nNajteže su pogođeni gradovi Rijeka i Golvej koji su, kako se navodi, od marta ove godine morali da odgode ili otkažu sve događaje bez ikakve izvesnosti da li će, i pod kakvim uslovima moći da nastave sa realizacijom svojih programa. Okolnosti su ih sprečile da u potpunosti sprovedu svoje projekte Evropske prestonice kulture i uživaju u plodovima opsežnih priprema.\nU Temišvaru, Elefsini i Novom Sadu, prestonicama kulture u 2021. godini, pandemija je stvorila veliku neizvesnost u gotovo svim oblastima pripreme, na primer u pogledu perspektive finansiranja i budućih bezbednosnih propisa. Uz to, zbog ograničenja putovanja znatno su umanjeni turistički promet i prilike za evropska i međunarodna partnerstva. Mere protiv korona virusa usporile su njihov rad na pripremama upravo tada kad bi u normalnim okolnostima trebalo da se ubrza, saopštila je Evropska komisija.\nKomisija je ocenila da su Evropske prestonice kulture 2022. godine, litvanski Kaunas, luksemburški Eš, te mađarski grad Vesprem, koji će prestonica biti 2023, manje pogođeni pošto još uvek imaju vremena da svoje programe prilagode kako bi u obzir uzeli različite situacije u budućnosti.\nEvropska komesarka za inovacije, istraživanje, kulturu, obrazovanje i mlade Marija Gabrijel izjavila je da je Kultura je teško pogođena pandemijom, što nije zaobišlo ni Evropske prestonice kulture.\n"Iako su njihovi timovi i partneri pokazali energičnost, entuzijazam i profesionalnost, Rijeka i Golvej nisu mogli sprovesti planirane programe Evropske prestonice kulture za 2020. Nadam se da će oba grada maksimalno iskoristiti ponuđenu mogućnost da produže tu svoju posebnu godinu. Sigurna sam da će Temišvar, Elefsina i Novi Sad, sledeće Evropske prestonice kulture, dobro iskoristiti dodatno vreme za pripremu ambicioznih programa, rekla je Gabrijel.\nDubravka Šuica, potpredsednca EK za demokratiju i demografiju takođe je ocenila da će predlog komisije pružiti mogućnost da Rijeka i Golvej predstave svoje bogate kulturne programe koji se nisu mogli odvijati zbog pandemije.\n"S obzirom na to da sam posetila obe Evropske prestonice kulture 2020. i doživela entuzijazam i profesionalnost oba tima, drago mi je što će Golvej sa motom 'Pustite čaroliju unutra' i Rijeka, prvi hrvatski grad koji je izabran za Evropsku prestonicu kulture, uz moto 'Luka različitosti' imati priliku da privuku međunarodnu vidljivost i ojačaju kulturni, socijalni i ekonomski razvoj", rekla je Šuica.\nPrijedlog Komisije biće upućen Evropskom parlamentu i Savetu EU na razmatranje i konačno usvajanje.\nInicijativa Evropska prestonica kulture pokrenuta je 1985. godine i od tada se razvila u jednu od najistaknutijih kulturnih inicijativa u Evropi.\nGradovi se biraju na osnovu kulturnog programa koji mora imati vidljivu evropsku dimenziju, poticati učešće i aktivno uključivanje građana, zajednice i raznih učesnika te doprinositi dugoročnom razvoju grada i njegove okoline.\nTitula Evropske prestonice kulture, navela je Evropska komisija, ima dugoročan učinak ne samo na kulturnu nego i na društvenu i ekonomsku situaciju izabranog grada i njegovog okruženja.


Ulcinj: Završen treći teniski turnir Karisma Adriatic Montenegro Ulcinj 2021 - Ulcinj info\nUlcinj: Završen treći teniski turnir Karisma Adriatic Montenegro Ulcinj 2021\nTeniski klub „Bellevue“, hotelski kompleks „Karisma Adriatic Montenegro“ i Teniski savez Crne Gore, organizovali su od 28. avgusta do 26. septembra, četiri muška profesionalna fjučers turnira nagradnih fondova 15 hiljada dolara.\nU nedjelju je u Ulcinju održano finale trećeg turnira i kvalifikacije za četvrti fjučers.\nPobjednik trećeg finalnog turnira je Alejo Lingua Lavallen iz Argentine.\nDirektor Teniskog kluba „Bellevue“ Senad Tafa kazao je da po svakom turniru skoro 70 igrača prolaze kroz kvalifikacije.\nTafa je rekao da je očekivano da dođe veći broj igrača, ali da je zbog situacije sa koronavirusom došlo njih manje.\nPrema njegovim riječima, Tenisku klub „Bellevue“ zajedno sa Teniskim savezom Crne Gore planira sljedeće godine da pojačaju broj turnira i da će se sve ovo što je negativno uticalo na ovogodišnji turnir sljedeće godine biti prevaziđeno.


Završen miran protest radnika "Alumine", "Boksita" i rudnika iz Srebrenice - Televizija K3\nZavršen miran protest radnika “Alumine”, “Boksita” i rudnika iz Srebrenice\nProtest radnika “Alumine” i “Boksita” završen je u Zvorniku iznošenjem 6 zahtjeva vezanih za hitnu deblokadu računa “Alumine”.\nU Zvorniku se jutros okupilo više hiljada radnika “Alumine”, “Boksita” iz Milića i rudnika iz Srebrenice, zbog desetodnevne blokade računa kompanije “Alumina”. Okupljeni radnici zatražeili su da Osnovni sud u Zvorniku deblokira račun Alumine. Zahtjev će uputiti Vladi Srpske, predsjedniku Republike Srpske Miloradu Dodiku, resornom ministarstvu.\nPredsjednik Upravnog odbora zvorničke kompanije “Alumina” Milorad Motika pozvao je danas Vladu Republike Srpske da hitno zakaže sjednicu na kojoj bi “Alumina” bila jedina tačka dnevnog reda, ukazujući da je ova kompanija za desetak dana, koliko joj je blokiran račun po odluci Osnovog suda u Zvorniku, već izgubila 15 miliona KM.\nMotika je na protestnom skupu u Zvorniku radnika “Alumine”, “Boksita” iz Milića, Rudnika boksita Srebrenica, kao i drugih povezanih firmi, upozorio da će, ukoliko sa radom stane “Alumina”, stati i druge kompanije, što će imati nesagledive posljedice po ovaj kraj i opštu zaposlenost.\n“Ne smijemo dozvoliti da `Alumina` stane, ali odgovorno tvrdim da, ukoliko ne bude hitno deblokiran račun, onda ćemo sredinom naredne sedmice fabriku morati da izvodimo iz radnog procesa zato što nestaje repromaterijala, u prvom redu lužine”, rekao je Motika.\n“Nećemo se razići dok nam račun ne odblokiraju, a ako bude trebalo proteste ćemo radikalizovati, ne samo u Zvorniku, nego i u Banjaluci. Za to ima spremnosti i u kompaniji `Boksit` i Rudnicima Srebrenica”, rekao je Motika.\n“Moramo istrajati na ovom protestu i tražiti pravo na rad, jer `Alumina` ne smije biti treći put opljačkana”, rekao je Motika.\nPodsjetivši da je blokadom računa ugrožena Fabrika, Motika je istakao da to može imati nesagledive posljedice po ugled preduzeće, jer švajcarska kompanija “Zeohem” gradi fabriku na samo stotinu metara od “Alumine” u koju ulaže oko 10 miliona KM.\n“Kakva je ovo poruka za njih kada vide šta se sve ovdje dešava. Jednostavno mogu otkazati ugovor, a mi zbog blokade računa, osim finansijske štete, gubimo obraz pred poslovnim partnerima”, rekao je Motika.\n“Ovih dana osvojili smo deset novih proizvoda i primili novih 168 radnika, a naše pare stoje na računu i strepimo kada će nam ih uzeti, umjesto da ih usmjeravamo na razvoj i nova zapošljavanja”, rekao je Motika.\nPredsjednik Sindikalne organizacije kompanije “Alumina” Radenko Smiljanić kaže da je “Alumini” blokiran račun kao da je obična piljara, a ne kompanija koja zapošljava 1.400 radnika.\n“Nisu imali pravo da blokiraju račun, nisu računali na posljedice, a ovdje smo da iskažemo nezadovoljstvo zbog te blokade”, rekao je Smiljanić i naglasio da će radnici iskazivati svoje nezadovoljstvo sve dok račun ne bude deblokiran.\nOn je izrazio nadu da to neće potrajati, jer, ako potraje, “Alumina” onda neće trebati nikome.\nPredsjednik kompanije “Boksit” iz Milića Rajko Dukić rekao je da su radnici na ovaj protest došli kako bi “stavili tačku na pljačku”.\n“Ovi pošteni radnici i pošteni narod, koji je decenijama stvarao dobra koja sada služe i njima i njihovim porodicama, tu su da onemoguće rušenje kompletne regije Birač”, rekao je Dukić i dodao da se moraju odbraniti dobra koja znače život birčanske regije.


Velika Britanija se zadužila za rekordnih 162 milijardi dolara | Velika Britanija | Al Jazeera Balkans\nVelika Britanija se zadužila za rekordnih 162 milijardi dolara\nTromjesečno zaduženje je više nego udvostručeno u odnosu na isti period prošle godine.\nVećina ekonomista smatra da će dug vlade u odnosu na BDP ove godine biti najveći od Drugog svjetskog rataEPA\nZaduživanje britanske vlade poraslo je na rekordnih 128 milijardi funti (162 milijarde dolara) u prva tri mjeseca finansijske 2020/21. godine, zaključno s junom, tokom najstrožih mjera ograničenja kretanja zbog korona virusa.\nTo je više nego udvostručen iznos zaduživanja u odnosu na isti period prošle godine, a većina ekonomista smatra da će dug britanske vlade u odnosu na bruto domaći proizvod (BDP) ove godine biti najveći od Drugog svjetskog rata.\nDržava se samo u junu 2020. godine, isključujući zaduženje državnih banaka, zadužila 35,5 milijardi funti, saopćio je u utorak Ured za nacionalnu statistiku, što je pet puta više nego godinu dana ranije, prenosi Tanjug, pozivajući se na Reuters.\nBritanski ministar finansija Rishi Sunak prošle sedmice je najavio novi paket mjera do 30 milijardi funti, namijenjen dijelom podsticanju preduzeća da ponovo zaposle ljude kada u oktobru istekne šema državnih subvencija za plate za više od devet miliona privremeno otpuštenih radnka.\nJavni dug ispod 100 posto BDP-a\nDug britanskog javnog sektora, bez banaka u državnom vlasništvu, ostao je i dalje neznatno ispod praga od 100 procenata BDP-a, za koji se činilo da će u maju premašiti taj nivo, zahvaljujući naviše revidiranim podacima o privrednom rastu.\nJavni dug Velike Britanije sada iznosi 1.980 milijardi funti, što čini 99,6 posto BDP-a.\nTo je najveće učešće duga u BDP-u od šezdesetih godina prošlog stoljeća, saopćio je Zavod za statistiku.\n"Srednjoročno, moramo i vratit ćemo svoje javne finansije na održiv nivo", rekao je Sunak.


“PINOVANJE” PORUKA Vajber omogućio novu funkciju u poslovnim prepiskama - Srpskainfo\nVajber je predstavio novu grupu opcija pomoću kojih će korisnici jednostavno moći da pronađu važne informacije unutar poslovnih četova, kao i da odgovaraju na konkretne poruke u konverzaciji sa brendovima.\n“Pin-to-top“ opcija (zakači na vrh) za poruke koju je Vajber uveo za poslovne četove omogućava korisnicima da ne propuste ključne informacije, time što mogu da zakače na vrh određenu poruku unutar konverzacije s brendom, saopštila je kompanija Rakuten Vajber.\nUz to, na raspolaganju je i takođe nedavno uvedena opcija da se na vrh zakači i cijeli niz poruka (thread) odnosno dio razgovora – nalik na mogućnosti iz svakodnevnih konverzacija sa prijateljima.\nGugl poboljšava sigurnost: Najnovijim ažuriranjem štite se djeca od 13 do 17 godina\nSpriječili opasnost: Tiktok zabranio novi izazov\nKako biste pinovali poruku u poslovnom četu, trebali biste prvo da označite poruku, a zatim da je dugo držite pritisnutom i onda odaberite opciju “Pin” (Zakači). Korisnici od sada mogu i da odgovaraju na konkretnu poruku unutar poslovnih konverzacija, što omogućuje i korisnicima i brendovima da bolje prate tok razgovora.\nOdgovor na konkretnu poruku u poslovnom četu funkcioniše na isti način kao u običnim privatnim ili grupnim četovima sa drugim korisnicima, tako što: označite poruku, a zatim je dugo pritisnete, a onda odaberete “Reply” (Odgovori), ili prevlačenjem prstom udesno po ekranu izaberete poruku na koju želite da odgovorite.\nDigitalna Srpska aplikacijapinovanjeporukeposlovni četvajber\nZamalo da nastrada nevin čovjek: Aplikacija za zločin lažno optužila beskućnika za podmetanje požara\nPoboljšana aplikacija "Bl Bus Tracker": Od sada dostupne i informacije za liniju 13A\nAplikacija za pacijente sa POSTKOVID PROBLEMIMA od ponedjeljka u Srbiji


Obeležavanje Nacionalnog dana bez duvanskog dima – Ozon Media\nSremska Mitrovica – U okviru Kalendara javnog zdravlja, u Srbiji se 31. januara obeležava Nacionalni dan bez duvanskog dima.\nOve godine, ova kampanja se obeležavamo pod sloganom “GRADOVI BEZ DUVANSKOG DIMA“.\n„Grad bez duvanskog dima” podrazumeva onaj grad koji je usvojio i sproveo zakone kojima se zabranjuje pušenje u zatvorenim prostorima (radnim mestima), svim zatvorenim javnim mestima i javnom prevozu bez ili sa veoma malo izuzetaka.\nKrajnji cilj svake gradske uprave i jedna od mera zaštite zdravlja stanovništva, trebalo bi da bude univerzalna i sveobuhvatna zaštita stanovnika od izloženosti duvanskom dimu, stoji u saopštenju Zavoda za javno zdravlje Sremska Mitrovica, u kome se navodi i to da efikasna zaštita od izloženosti duvanskom dimu zahteva potpunu eliminaciju duvanskog dima jer samo okruženje 100% bez duvanskog dima može da zaštiti ljude od štetnog dejstva sastojaka duvanskog dima.\nPosebne prostorije za pušenje, čak i kada imaju svoju ventilaciju, nisu efikasno rešenje. Preporuke Svetske ѕdravstvene organizacije (SZO) o zaštiti stanovništva od izloženosti duvanskom dimu, obezbeđuju ključne dokaze i primere najbolje prakse za gradove bez duvanskog dima.\nSvaki grad može da uradi nešto u cilju smanjenja zastupljenosti korišćenja duvanskih proizvoda i izloženosti duvanskom dimu, a neki od primera su: podsticanje potpune primene postojećih zakona o zabrani pušenja, zalaganje da sva javna mesta i radna mesta gde grad ima ovlašćenja budu bez duvanskog dima, zalaganje se da se na višim nivoima nadležnosti (nacionalni, pokrajinski, lokalni) donesu sveobuhvatni zakoni o zaštiti stanovništva od duvanskog dima, naročito ako postoji ograničena nadležnost da se to reguliše na opštinskom nivou.\nU Srbiji, većina građana podržava primenu Zakona o zaštiti stanovništva od izloženosti duvanskom dimu, a od usvajanja zakona u Srbiji je porastao procenat stanovnika koji su zbog ograničenja mogućnosti pušenja na javnim mestima smanjili broj cigareta i smanjio se procenat stanovnika koji su na radnim mestima i školama izloženi duvanskom dimu.\nSvaki peti građanin Srbije smatra da je trebalo povećati kontrolu primene Zakona kako bi se on bolje poštovao, podatak je Zavoda za javno zdravlje Sremska Mitrovica.\n1. Zalaganje za bolju primenu Zakona o zaštiti stanovništva od izloženosti duvanskom dimu iz 2010. godine.\n2. Zalaganje za bolju primenu Zakona o oglašavanju i Zakona o zaštiti potrošača, kojim bi se potpuno sprečila prodaja duvanskih proizvoda maloletnicima.\n3. Zalaganje da sva javna i radna mesta budu bez duvanskog dima bez izuzetaka (npr. svi barovi, kafići, restorani bez obzira na veličinu prostora).\n4. Zabrana pušenja na otvorenom, na primer, na otvorenom stadionu ili prostoru gde se radnici sakupljaju da puše i gde postoje visoke koncentracije štetnih sastojaka duvanskog dima, na dečijim igralištima, parkovima ili pijacama.\nZavod za javno zdravlje Sremska Mitrovica, zdravstvene ustanove u Sremu obeležiće Nacionalni dan bez duvanskog dima u saradnji sa medijima, Organizacijom Crvenog krsta , Kancelarijom za mlade i školskim ustanovama.\nPlaniraju se predavanja u OŠ „Triva Vitasović- Lebarnik“ u Laćarku i Srednjoj ekonomskoj školi u Sremskoj Mitrovici, tokom cele nedelje.\nU petak, 31. januara ovaj značajan datum će biti obeležn na trgu u centru Sremske Mitrovice, i tom prilikom će biti podeljen veći broj edukativnog materijala građanima.\nU utorak, 28. januara u 13 časova biće održano predavanje za VIII-2 i VIII-3, razrede OŠ „Triva Vitasović-Lebarnik“ iz Laćarka.\nU sredu, 29. januara sa početkom u 13 časova biće održano predavanje za VIII-1, VIII-4 OŠ „Triva Vitasović-Lebarnik“ iz Laćarka.\nU četvrtak, 30. januara u sali Crvenog krsta biće održano predavanje romskoj populaciji na temu„ Pušenje ili zdravlje- odlučite sami“.\nSutra ističe rok za podnošenje novih zahteva za legalizaciju\nOsumnjičeni za krađu granulata\n12.11.2019. Ozon Komentari su isključeni na Isključenja struje za sredu\nPočinje isplata drugog dela aprilskih penzija\n09.05.2013. Ozon Komentari su isključeni na Počinje isplata drugog dela aprilskih penzija\nFOTO Holanđanin „pao“ na Batrovcma sa četiri i po kilograma marihuane\n21.05.2020. Ozon Komentari su isključeni na FOTO Holanđanin „pao“ na Batrovcma sa četiri i po kilograma marihuane


Kupovinom sadnica žute maline u ivanjičkom selu Radaljevo pronašli ste i kupce plodova – Agropress\nKupovinom sadnica žute maline u ivanjičkom selu Radaljevo pronašli ste i kupce plodova\nSadnice žute maline sve su traženije na domaćem tržištu, kažu Radovanovići iz ivanjičkog sela Radaljevo,vlasnici firme Floriva čuvene po proizvodnji i prodaji sertifikovanih sadnica jagodastih vrsta voćaka.\n“ Žuta malina, “ Yellow King “ je remotantna sorta maline, srednje krupnih plodova i u nižim predelima Srbije na branje stiže oko 15. jula, a u višim oko 25. jula. Plodovi su pogodni za prodaju u svežem stanju na domaćem tržištu i može se koristiti za zamrzavanje. Ono što je čini različitom od ostalih sorti maline jeste nešto viša cena, a manji troškovi proizvodnje. Berba ove sorte traje dva do tri meseca “, kaže Nikola Radovanović, najstarija glava porodice Radovanović.\nKada je reč o kakarkteristikama ove sorte maline Nikola dodaje da je odlično tolerantna nas bolesti i osetljiva na botritis pa se sadnja preporučuje do 1.000 m nadmorske visine.\nPrilikom odluke da podignete zasade žute maline , proizvođačima se savetuje da se opredele za sertifikovani sadni materijal koji će im, pored kvaliteta i visokog prinosa, omogućiti da iskoriste subvencije resornog Ministarstva, kaže Zoran Radovanović, vlasnik firme Floriva.\n“ Moja preporuka je da proizvođači pre zasnivanja zasada žute maline osiguraju tržište. Mi otkupljujemo od naših kooperanata žutu malinu koju prerađujemo u vina i slatko. Tražimo kooperante i sa njima sarađujemo tokom celog procesa proizvodnje, redovno im šaljemo sms poruke šta i kada treba da primene u svojim zasadima i na raspolaganju smo im za svaki vid pomoći kako bi se edukovali u sopstvenoj proizvodnji”, naglašava Radovanović.\nOn dodaje da prilikom sadnje ove sorte maline treba obezbediti pripremljeno zemljište , da se sadi na dubini od 10 centimetara, tako da se vrat korena ne potopi duboko u zemlju, već da bude blizu površine. Navodnjavanje maline obezbeđuje se sistemom kap po kap koji se koristi i za prihranjivanje vodotopivim đubrivima,a u slučaju velikom suša preporuka je da se obezbedi sistem orošivača koji se koriste isključivo preko noći kada se biljke ohlade “, dodaje Radovanović.\nOno što će proizvođače dodatno obradovati jeste da plod maline “ Yellow King “ u Srbiji za sveže tržište dostiže cenu od 2,5 evra po kilogramu,a što se tiče otkupa za industriju, cena je uvek u rangu sa ostalim sortama maline koje se otkupljuju za industriju ili za oko 10 do 15 odsto veća.\ncrvene Radaljevo Radovanovici sadnice sertifikovane zute Ivanjica maline\nPre paljenja otpada , setite se požara u Gorevnici, apeluje Zečević


Liga Evrope: Crvena zvezda - CSKA - Dan u Beogradu\nNaslovna » Izlasci » Sport » Liga Evrope: Crvena zvezda – CSKA\nAh Neša 19. decembar 2017. Sport 1 komentar\nTo će biti prvi od dva Zvezdina meča protiv predstavnika Rusije u ovom takmičenju.\nZbog ogromnog interesovanja za utakmicu u Beogradu, uprava Crvene zvezde odlučila je da omogući prodaju karata.\nPretprodaja ulaznica trajaće od 21. do 29. decembra od 11.00 do 19.00 na najvećem srpskom stadionu. Izuzetak je subota, 23. decembar, kada će blagajne raditi od 11.00 do 15.00, kao i nedelja, 24. decembar, kada blagajne neće raditi.\nCrvena zvezda – CSKA, pretprodaja ulaznica\nOd 21. do 29. decembra:\n• Sever i jug: 1.500 RSD,\n• Istok bočno: 2.000 RSD,\n• Istok centar: 3.000 RSD,\n• Zapad bočno: 3.000 RSD,\n• Zapad centar: 4.000 RSD.\nOd četvrtka, 21. decembra, karte će biti moguće kupiti i na sajtu iticket.rs.\nCrvena zvezda – CSKA, regularna prodaja ulaznica\n• Sever i jug: 2.000 RSD,\n• Istok bočno: 3.000 RSD,\n• Istok centar: 4.000 RSD,\n• Zapad bočno: 4.000 RSD,\n• Zapad centar: 5.000; RSD,\n• VIP Galerija: 12.000 RSD.\nZa sve vlasnike sezonskih karata najavljene su posebne pogodnosti.\nRevanš će biti odigran u Moskvi 21. februara. (danubeogradu.rs)\nTagovicska fk crvena zvezda fudbal izlasci liga evrope sport stadion rajko mitić\nPrethodni Brz i pouzdan rad sistema uz NetApp A200 rešenje\nSledeći Chieftec ELP-700S – napajanje bez kompromisa!\nzeleo bih da kupim karte ya utakmicu FK Crvena Zvezda vs CSKA Moskva dve karte za sever


Vesti online / Vesti / Ex YU / Gardijanu se priviđa veza između Dodikovih hiljada pušaka i dolaska Rusa\nPredednik RS: Milorad Dodik\nKako navodi list, isporuka 2.500 automatskih pušaka iz Srbije trebalo bi da stigne u srpski entitet BiH u martu i to nekoliko nedelja pre planiranog otvaranja novog centra za obuku gde se očekuje da će raditi ruski savetnici.\n- Oružje stiže u trenutku kada je dugoročna stabilnost Bosne pod znakom pitanja - navodi list i podseća da je Dejtonski sporazum, kojim je okončan rat u BiH, potpisan pre 22 godine, podelio zemlju na dva poluautonomna dela, Republiku Srpsku i Federaciju BiH.\nSporazumom je zaustavljeno ubijanje, ali je nagrađena etnički zasnovana politika, navodi list na svom veb-sajtu.\nSrpski aktivisti civilnog društva, centralna bosanska vlada u Sarajevu i zapadne diplomate veruju da će nova jako naoružana policijska jedinica koristiti "separatističkom" vođi bosanskih Srba Miloradu Dodiku da učvrsti svoju poziciju i da zastraši protivnike uoči izbora u oktobru.\nDugoročnije se strahuje da bi te policijske snage mogle da budu upotrebljene da pomognu Dodikovim ciljevima za ostvarenje nezavisnosti srpskog dela, uz rizik novog rata u regionu.\nUkazuje se da Rusija podržava Dodika, koji se sastao s ruskim predsednikom Vladimirom Putinom bar šest puta od 2014. godine, jer ga vidi kao branu od ulaska BiH u NATO.\n* Američki Kongres: Srpska ima moć da spreči ulazak BiH u NATO\n* "U Srbiji i Srpskoj se oseća snažan maligni uticaj Rusije"\n* Dodik: Hrvatska da prizna genocid nad Srbima u Drugom ratu\nList ukazuje i na veze Dodika sa Rusima i na to da su se "članovi srpske paravojne grupe 'Srbska čast'", obučeni u Rusiji, pojavili na ulicama Banjaluke.\nDodik je potvrdio nabavku oružja i rekao da je to za borbu protiv terorizma, da je to potpuno legitimna akcija i da nema ništa da se krije.\nSrpski zvaničnici kao argument za naoružavanje policijskih snaga navode napad na policiju RS u Zvorniku 2015. godine koji je izvršio jedan 24-godišnji bosansko-muslimanski izbeglica povratnik.\nOn je ubio jednog srpskog policajca i ranio dvoje pre nego što je ubijen. Međutim, navodi "Gardijan", njegovi motivi nisu sasvim jasni, iako podseća na to da je pri napadu uzvikivao: "Alahu akbar".\nList navodi da je taj incident upotrebljen da opravda jačanje snaga policije.\nCentar za obuku policijskih snaga RS za borbu protiv terorizma, koji je koštao četiri miliona dolara, trebalo bi da bude otvoren u aprilu na mestu bivše kasarne u Zalužanima kod Banjaluke.\nMinistar unutrašnjih poslova RS Dragan Lukač je 2015. godine potpisao sporazum o saradnji s Moskvom koji predviđa da ruski stručnjaci pružaju obuku u borbi protiv terorizma u tom centru, navodi "Gardijan".\nKako piše list, jedan neimenovani srpski opozicioni aktivista tvrdi da su ruski savetnici već stigli u oblast Banjaluke i Zalužana i da će planirani novi kargo terminal na lokalnom aerodromu biti korišćen kao ruski "humanitarni centar".\nTaj centar bi trebalo da bude poput onog u Nišu u Srbiji, za koji američke vlasti sumnjaju da predstavlja centar za ruske obaveštajne operacije.\nJedan zapadni diplomata u Bosni je rekao da za sada nema "čvrstih dokaza" da Rusija uspostavlja sličan centar u Bosni, ali da oni "pažljivo prate" situaciju.\nKurt Basiner, stručnjak za Balkan u institutu "Savet za politiku demokratizacije", rekao je da je smanjenjem stabilizacionih snaga na samo 600 u Bosni i odustajanjem od posleratne inicijative da se integrišu bosanske policijske snage, EU ostavila vakum koji Rusija može da popuni.\n- Dok god ne postoje prepreke za ulazak ostavljamo vrata otvorena. To je velika greška politike za koju još nismo platili cenu - rekao je Basiner.\nEX YU Bošnjaci stavili veto na rezoluciju o vojnoj neutralnosti RS\nSRBIJA Optužili Moskvu da je formirala Vladu u Prištini?


Arsenal traži odlaganje utakmice sa Totenhemom: Bez derbija severnog Londona ovog vikenda?\nFudbalski klub Arsenal zatražio je odlaganje utakmice 22. kola Premijer lige protiv Totenhema, pošto ekipa ne može da računa na nekoliko igrača zbog korona virusa, povreda i učešća na Afričkom kupu nacija.\n"Zatražali smo od Premijer lige da odloži nedeljni derbi Severnog Londona protiv Totenhema", saopštio je Arsenal.\nMeč bi trebalo da se odigra na stadionu Totenhema, u nedelju od 17.30.\nNa korona virus je pozitivan Martin Edegor, dok su se dvojica igrača povredila na prvom meču polufinala Liga kupa protiv Liverpula (Sedrik Soareš i Bukajo Saka).\nZbog povreda od ranije ne nastupaju Emil Smit Rou i Takehiro Tomijasu.\nNa Afrički kup nacija otišla su četvorica fudbalera Arsenala, Tomas Parti, Mohamed Elneni, Nikolas Pepe i Pjer-Emerik Obamejang.\nKonačna odluka o eventualnom odlaganju utakmice biće poznata sutra.\nArsenal je peti na tabeli Premijer lige sa 35 bodova, dok je Totenhem šesti sa dva boda manje.


Federalna vlada treba utvrditi sve modele gradnje koridora Vc – Klik Jajce\nZastupnički dom Parlamenta Federacije Bosne i Hercegovine zadužio je Federalnu vladu da u roku od 90 dana dostavi Parlamentu četvorogodišnji akcioni plan sa svim mogućim modelima, jasno preciziranim dionicama te s preciznim rokovima izgradnje autoceste na koridoru Vc.\nOve obaveze Vladi, kao i drugim institucijama, formulirane su zaključcima izglasanim danas u Zastupničkom domu, sublimiranim na osnovu vanredne aprilske zastupničke rasprave o zastoju u gradnji autoceste na koridoru.\nNarednim zaključkom Zastupnički dom je zatražio od svih institucija koje su u lancu odlučivanja o ratifikaciji svih sporazuma o zajmu, namjenski vezanih za izgradnju koridora Vc, da im ovi sporazumi budu u apsolutnom prioritetu.\nZaključci Zastupničkog doma proizašli iz vanredne aprilske parlamentarne rasprave dotiču se i izgradnje brzih cesta te ceste Sarajevo – Beograd, pa su tri parlamentarna tijela – Komisija za lokalnu samoupravu, Odbor za promet i komunikacije, kao i Odbor za prostorno uređenje, stambeno-komunalnu politiku, ekologiju i turizam, zaduženi da u roku od 30 dana zajedno predlože na izjašnjavanje Domu trasu puta Sarajevo – Beograd.\nU uvodnom dijelu zaključaka je konstatirano da su kašnjenje u gradnji autoceste na pojedinim dionicama koridora Vc uzrokovale subjektivne i objektivne okolnosti, kao što su izbori i imenovanje menadžmenta te donošenje određenih zakona (eksproprijacija, akcize), javlja Fena.\nAutocesta na koridoru Vc dio je transevropske mreže kopnenih koridora čijom izgradnjom će se Bosna i Hercegovina povezati sa susjednim zemljama, što će doprinijeti njenom bržem razvoju, tako da značaj nadilazi sve stranačke i bilo koje druge interese.


MMF predložio Vladi da ukine naknade za majke – PRIVREDNI PORTAL\nMMF predložio Vladi da ukine naknade za majke\nDelegacija MMF-a predložila je danas crnogorskoj Vladi da ukine naknade za majke sa troje i više djece, saznaje Portal Analitika iz Vlade. Pošto Crna Gora nema aranžman sa MMF-om, preporuke ove organizacije nijesu obavezujuće za našu državu.\nPodsjetimo, Ekspertski tim, koji je Vlada zadužila da sagleda sve aspekte Zakona o socijalnoj i dječijoj zaštiti, predložiće Vladi ne samo da ne vraća ranije iznose naknada majkama sa troje i više djece, već i da ukine davanja po ovom osnovu.\nU saopštenju Vlade, nakon sastanka sa delegacijom MMF-a, ne navodi se direktno da je MMF predložio ukidanje naknada.\nNavodi se da se potpredsjednik Vlade Milutin Simović sastao sa delegacijom Međunarodnog monetarnog fonda koja boravi u Crnoj Gori u okviru redovnog procesa pregovora.\n“Jedna od tema sastanka koji je u toku je i potencijalna saradnja u daljoj fiskalnoj konsolidaciji pri čemu je posebno bilo riječi o potrebi izmjena zakona iz oblasti socijalne politike”, navodi se u saopštenju Vlade.\nTags: majke sa troje i više djece, MMF, naknade za majke\nhttp://www.privredniportal.me/portal/wp-content/uploads/2017/02/majka.jpg 276 460 admin http://www.privredniportal.me/portal/wp-content/uploads/2017/01/logo.png admin2017-02-23 10:18:062017-02-23 10:18:06MMF predložio Vladi da ukine naknade za majke\nGrčki dug ponovo ugrožava Eurozonu\nCrtice sa sastanaka MMF-a i Svjetske banke: Centralne banke najavljuju strožiju monetarnu politiku\nPrihvatljive mjere MMF-a koje neće ugroziti građane\nMonstat: Analiza siromaštva krajem godine Za Montenegro Airlines nema konkretnog interesovanja


Uznemirujući porast trgovine ljudima na Balkanu\nZvaničnici i nevladine organizacije upozorili su na konferenciji u Bukureštu da je došlo do "uznemirujućeg" porasta trgovine ljudima u jugoistočnoj Evropi i da su maloletnici sve češće meta kriminalaca.\n"Uočeno je povećanje trgovine ljudima u jugoistočnoj Evropi za različite svrhe, ne samo radi seksualne eksploatacije", izjavila je specijalna predstavnica OEBS-a za borbu protiv trgovine ljudima Marija-Gracija Đamarinaro na konferenciji koju su organizovale Francuska i Rumunija, prenosi Tanjug.\nSve više dece i tinejdžera iz Ukrajine, Moldavije i balkanskih zemalja naterana su na prinudni rad, primorana da prose ili se prostituišu. Socijalni radnici, policija i predstavnici vlada iz Ukrajine, Srbije, Moldavije, Rumunije, Bugarske, Grčke i Turske, koji su prisustvovali konferenciji, slažu se da je trgovina ljudima u porastu zbog ekonomske krize, navodi AFP.\nPrema zvaničnim statističkim podacima, u Rumuniji je većina žena koje su prošle godine identifikovane kao žrtve trgovine ljudima imala 16 godina. Maloletnike, osim na prostituciju, primoravaju i na krađe i provale zato što služe manje kazne ako budu uhvaćeni, istakli su stručnjaci.\nGodinama je većina žrtava iz jugoistočne Evrope krijumčarena u Zapadnu Evropu, ali danas su "zemlje destinacije" i Rusija, Turska i Kipar. Što se tiče seksualne eksploatacije, letovališta na Crnom moru, u Crnoj Gori i Hrvatskoj takođe su postala magneti za kriminalne mreže, rečeno je na konferenciji.


U internom izveštaju američkog ministarstva pravde bivši šef Federalnog istražnog biroa (FBI) Džejms Komi je optužen da je prekršio protokol u vođenju istrage o spornim mejlovima predsedničke kandidatkinje Hilari Klinnon, ali i naveo da njegove odluike nisu navođene političkom pristrasnošću.\nIzvor upoznat s izveštajem, koji još nije objavljen, rekao je za Asošijetid pres je da se u dokumentu Komi i kritikuje što nije kako treba obaveštavao ministartku pravde Loretu Linč i druge nadređene u ministarstvu o tome kako je vodio istragu.\nBivši šef FBI: Rusija vjerovatno ima kompromitirajuće informacije o Trumpu\nNalazi izveštaja trebalo bi da budu objavljeni kasnije danas. Izveštaj je kruna 18-mesečnog ispitivanja o jednoj od najvažnijih istraga FBI-aja u skorašnjoj istoriji.\nDok specijalni savetnik Robert Muler vodi istragu o ruskom mešanju u američke izbore 2016, pobednik tih izbora predsednik Donald Tramp oštro kritikuje FBI i ministarstvo pravde zbog istrage o spornim mejlovima njegove rivalke Hilari Klinton dok je bila državna sekretarka tokom admijnsitracije Baraka Obame.\nOn je tokom leta pred izbore zaključio istragu navodeći da nema dokaza da je Klinton korišćenjem privatnog imejl servera prekršila zakon, ali je zaključio da je bila "krajnje nepažljiva".\nDesetak dana pred izbore ponovo je otvorio istragu i zaključio je par dana pred izbore navodeći da nije bilo kršenja zakona. Klinton i njeni saradnici tvrde da je izgubila izbore zbog tog ponovnog otvaranja istrage.


Ursula fon der Lajen nova predsednica Evropske komisije - 16.07.2019, Sputnik Srbija\nNemačka političarka Ursula fon der Lajen izabrana je za novu predsednicu Evropske komisije. 16.07.2019, Sputnik Srbija\nevropa, svet, vesti, ursula fon der lajen, evropska unija (eu)\n20:34 16.07.2019 (Osveženo: 13:49 11.10.2021)\n© AFP 2021 / SWEN PFORTNERUrsula fon der Lajen\nInače, Evropski parlament ima ukupno 751 poslanika.\nUrsula fon der Lajen je u svojim političkim smernicama, dokumentu dostavljenom evropskim poslanicima pre glasanja, navela da želi da potvrdi evropsku perspektivu za Zapadni Balkan i naglasila važnost nastavaka reformskog procesa za ceo region.\n„Delimo isti kontinent, istu istoriju, istu kulturu i iste izazove. Izgradićemo i istu budućnost zajedno“, poručila je fon der Lajenova u pisanom dokumentu.\nU razgovoru sa poslanicima Evropskog parlamenta buduća predsednica Evropske komisije ocenjuje da vrata EU moraju da ostanu otvorena za buduća proširenja.\n„Puna sam poštovanja prema naporima koje su zemlje Centralne i Istočne Evrope sprovele i koje sprovode u cilju ulaska u EU, Šengen i evrozonu. Moj stav je da to mora biti nagrađeno čim ispune kriterijume“, poručila je Fon der Lajenova.\nDobivši poverenje više od polovine poslanika novog saziva Evropskog parlamenta, dosadašnja nemačka ministarka odbrane Ursula fon der Lajen kreće u sastav novog saziva Evropske komisije, koji bi trebalo da stupi na dužnost 1. novembra.\nSvi predloženi komesari moraće da obave razgovore sa Evropskim parlamentom pre nego što budu postavljeni na nove dužnosti.\nUrsula fon der Lajen je predstavljajući svoj politički program obećala novu Komisiju koja će biti sastavljena od jednakog broja muškaraca i žena.\nPored rodne ravnopravnosti, fon der Lajenova se u svom političkom programu založila za vodeću ulogu EU u borbi protiv klimatskih promena, za jačanje socijalne pravde, ekonomiju koja radi za građane, digitalizaciju Evrope, solidarnost i jačanje jedinstva unutra EU, kao i jaču i efikasniju ulogu EU u svetu.\nNova predsednica Evropske komisije Ursula fon der Lajen ima 60 godina i dolazi iz redova nemačke konzervativne Hrišćansko demokratske unije (CDU).\nU političkim vodama je od 1990. godine, a nemački mediji je opisuju kao blisku i „uvek vernu“ kancelarki Angeli Merkel.\nFon der Lajenova je rođena u Briselu. Otac joj je svojevremeno bio premijer Donje Saksonije, a Ursula fon der Lajen 2003. godine postaje ministarka za socijalna pitanja te nemačke savezne države.\nU predsedništvo CDU ulazi 2004. godine, a 2010. postaje zamenica predsednice partije Angele Merkel.\nPre iznenadnog ulaska u trku za mesto predsednice Evropske komisije slovila je i za naslednicu generalnog sekretara NATO-a Jensa Stoltenberga.


Proteklu godinu, nažalost, obilježila je pojava korona virusa koji je ostavio posledice na čitavu planetu, pa tako i na Kolašin i Crnu Goru. Zato koristim priliku da svim građanima Kolašina odam priznanje na odgovornosti i poštovanju mjera i preporuka NKT-a u dosadašnjem periodu. Odgovorno ponašanje naših sugrađana imalo je za rezultat veoma mali broj oboljelih i zaraženih u Kolašinu. Humanost i solidarnost, kao i razumijevanje i razboritost koje su građani Kolašina pokazali do sada, moraju se nastaviti i ubuduće.\nOsim naše zajedničke borbe sa pandemijom, protekli period je pokazao da je ova lokalna samouprava učinila velike napore kako bi unaprijedila život na teritoriji opštine Kolašin. Poslednjih godinu dana ostvareni su rezultati u mnogim oblastima, od kojih će neki biti zabilježeni i kao istorijski.\nPopravka seockih i gradskih saobraćajnica, podrška poljoprivredi, turizmu, sportu i kulturi, najvećeg su obima u poslednjih 10 godina. Veliki uspjeh lokalne samouprave ostvaren je dobijanjem domaćinstva MOSI igara. Prvi put u svojoj istoriji Kolašin će biti domaćin najveće amaterske sportske manifestacije na Balkanu i ugostiti oko 3 000 sportista iz Crne Gore, Srbije i Bosne i Hercegovine. Istorijski uspjeh smo ostvarili i dobijanjem novca iz IPA fondova Evropske Unije. Po prvi put Opština Kolašin je pisanjem projekata prekogranične saradnje, uspjela da obezbijedi ova značajna sredstva iz evropskih fondova.\nIstorijski značaj imaju i državni projekti na teritoriji opštine Kolašin. Svjedoci smo najvećeg kapitalnog ulaganja Vlade Crne Gore u infrastrukturu naše opštine u posleratnom periodu. Zahvaljujući tome, Kolašin je najveće gradilište na sjeveru Crne Gore i grad sa vidljivim ekonomskim potencijalom i perspektivom u budućnosti.\nOsim kvalitetne saradnje sa Vladom Crne Gore i drugim državnim organima, možemo biti ponosni i na činjenicu da je u proteklom periodu unaprijeđen ukupan društveni ambijent u Kolašinu. Uspjeli smo da povratimo povjerenje u lokalne institucije i nametnemo novu političku praksu da lokalna samouprava bude servis svih građana, bez obzira na političku pripadnost.\nIzazovi koji su pred nama u budućem periodu su očuvanje zdravlja naših građana, unapređenje komunalne, vodovodne i saobraćajne infrastrukture, kao i sportske infrastrukture na Lugu. Nastavit ćemo i dalje da snažno podržavamo kulturne, turističke i sportske manifestacije u našem gradu. Bićemo oslonac svim mladim ljudima iz Kolašina namjerenim da uče, stvaraju i unapređuju sebe i našu zajednicu.\nNa kraju, koristim priliku da, svim ovogodišnjim dobitnicima opštinskih nagrada, čestitam ova prestižna priznanja i poželim puno uspjeha u daljem radu.\nU nadi da ćemo sledeći Dan opštine dočekati u boljim zdravstvenim okolnostima, još jednom, svim građanima Kolašina čestitam 28. avgust – Dan opštine!


Rušenje kontroverznog objekta na Zvezdari odloženo iz ovog razloga (FOTO) - Infobrif\nRušenje kontroverznog objekta na Zvezdari odloženo iz ovog razloga (FOTO)\nObjavljeno 23.04.2019. u 20:21\nPočele su pripreme za rušenje najčuvenijeg i najkontroverznijeg nelegalnog objekta u prestonici, poznatog kao slim ili plazma zgrada, ili jednostavno kao“ beogradska mršavica“, u Ulici Svetozara Zorića na Medaković padini na Zvezdari, piše „Blic“.\nPored zgrade koja je 2018. godine izazvala pravu buru u javnosti reporteri „Blica“ su danas, u popodnevnim satima, zatekli bager i nekoliko radnika. Kratko su prokomentarisali da „pripremaju teren za rušenje koje bi zvanično trebalo da počne kroz nekoliko dana“.\nKako nezvanično saznaje „Blic“, rušenje je danas odloženo zbog košave čiji udari dostižu i preko 60 kilometara na čas.\nPodsetimo, gradilište je zatvoreno 16. maja minule godine jer je građevinski inspektor utvrdio da su se „radovi izvodili bez adekvatne građevinske dozvole, zbog čega je tog istog dana naložena obustava svakog daljeg rada“. Ipak, proteklo je još nekoliko meseci, pre nego što je pod pritiskom javnosti, stvarno i zaustavljena gradnja.\nU stanu na Zvezdari krio 60 kilograma marihuane, u…\nRekonstrukcija zgrade na uglu Makedonske i Kondine biće…\nKako su ranije za „Blic“ ispričale komšije, na mestu na kojem je nikla „slim zgrada“ bio je predviđen put. Danas komšije nisu mogle da veruju kada su zatekle bager i radnike.\n„Daj bože da i to čudo vidimo, pa da je stvarno sruše“, kazala je komšinica.\nDruštvene mreže bruje o ovoj neobičnoj građevini (FOTO)\nPSŽ i dalje zainteresovan za zvezdu Bajerna\nPčelari očajni, stradalo im na stotine košnica, ovo je razlog\nRekonstrukcija zgrade na uglu Makedonske i Kondine biće gotova na proleće i već je…\nJoš nije srušen objekat na Pančićevom vrhu, a Stefanović obećao – do Nove…


Mogerini: Bila sam vrlo zabrinuta zbog voza, hvala Vučiću\nIzvor: B92, 16.Jan.2017, 19:51\nBrisel -- Šefica diplomatije EU Federika Mogerini izjavila je da je bila "vrlo zabrinuta" jer je situacija sa vozom za Kosovsku Mitrovicu mogla da eskalira.\n"Vrlo sam bila zabrinuta zbog situacije koja je mogla da eskalira. Moja poruka je bila da se izbegne eskalacija, da se uzdrže od akcije i retorike i da se vidi da zajedničko zalaganje kroz dijalog daje rezulate za obe strane", naglasila je Federika Mogerini na kraju Saveta ministra spoljnih poslova EU kome je predsedavala u Briselu.\nMogerinijeva je rekla da su napetosti u odnosima Beograda i Prištine visoke, ali i da obe strane pokazuju odlučnost i rade na procesu dijaloga radi poboljšanja života ljudi na terenu.\nVisoka predstavnica kaže da je napredak koji su Beograd i Priština postigli u dijalogu prošle godine "istorijski" i da je kao takav dijalog pozitivno uticao na situaciju u celom regionu.\nN1 televizija: Mogerini bila krajnje zabrinuta zbog voza, zahvaljuje Vučiću\nRTS: Mogerinijeva o vozu: Bila sam krajnje zabrinuta, zahvaljujem Vučiću\nNoviMagazin.rs: Mogerini o vozu: Bila sam krajnje zabrinuta, zahvaljujem Vučiću\nRadio Televizija Vojvodine: Mogerini o vozu: Bila sam zabrinuta, zahvaljujem Vučiću